Nezavisnost takozvanog Kosova je mrtvo slovo na papiru, poručio je danas ministar spoljnih poslova Ivica Dačih povodom izjave Aljbina Kurtija da će analizirati šta je do sada dogovoreno između Beograda i Prištine.\nDačić je tim povodom postavio pitanje šta lider "Samoopredeljenja" i kandidat za premijera Kosova ima da analizira kada, kako je rekao, Priština nije sprovodila ono što je dogovoreno u Briselu.\n- Mislio sam da nema goreg od Haradinaja, a možda ima... Što se mene lično tiče, mnogo su nam pomogli da učvrstimo našu poziciju, samo neka nastave tim putem. Priština kaže da je Briselski sporazum mrtvo slovo na papiru, pa jei nezavisnost Kosova je mrtvo slovo na papiru - rekao je Dačić.\n- To ne smem da pričam, jer će ovi u Prištini da padnu u nesvest. Ne šalim se, raspoloženje je takvo. Ne bi oni povukli kandidaturu za Interpol da situacija nije takva da više nigde ne mogu da prođu, a pogotovo tamo gde je potrebna dvotrećinska većina i gde nisu u pitanju evropske zemlje - rekao je Dačić.\nPrema njegovim rečima, Srbija treba da bez ikakvih kompleksa nastavi borbu za zaštitu svojih državnih i nacionalnih interesa.\n"Ne možete ni moje prostorije da uređujete"\nPrimetio je i da se međunarodna zajednica stalno postavlja tako da se Priština slučajno ne uvredi, navodeći kao primer to što je ambasador Velike Britanije u Prištini razgovarao sa Kurtijem u kancelariji u kojoj se nalazila zastava Albanije.\nGovoreći o spekulacijama da bi Srbija mogla da dobije status prvilegovanog umesto članstva u EU, Dačić kaže da ta ideja nije nova, ali to za sada nije zvanična ideja EU.\nIGRALIŠTE, PROMAŠAJI EU I ŠAĆIRIJEV GOL Moskva izradila specijalnu strategiju za Balkan čija je glavna poruka INFILTRIRATI SE U SVE PORE\n- Država je promenila ime, šta još treba da uradi da bi otpočela pregovore o članstvu - pitao je ministar i dodao da Srbiji to nameće potrebu da dobro razmotri medjunarodnu scenu i tokove i nadje svoje mesto na političkoj sceni Evrope.


Lideri EU obeležili vek Prvog svetskog rata\nLideri EU obeležili vek Prvog svetskog rata\nLideri Evropske unije su u belgijskom gradu Ipr obeležili stogodišnjicu prvog svetskog rata, skupom na simboličnom „Postolju mira“.\nEvropski čelnici su potom na radnoj večeri počeli raspravu o pospešenju ekonomskog rasta i zapošljavanja, kao i zaustavljanju ilegalne imigracije kao ključnim priroritetima EU u idućim godinama.\nCilj ove temeljite rasprave je da se uporedo utvrdi i program mera koje će sprovesti nova Evropska komisija i njen novi čelnik, o čijem izboru treba da se dogovore evropski vođi kako bi se Unija izvukla iz krize i nepoverenja građana, što jača ekstremnu desnicu i dovodi u pitanje budućnost Evrope.\nPredsednik Evropskog saveta Herman van Rompej je na skupu šefova ili država EU u Ipru, poprištu jedne od najvećih bitaka u prvom svetskom ratu, u nadahnutom izlaganju rekao da je taj rat označio „kraj sveta od juče, kraj carstava, aristokratija, ali i naivnog verovanja u napredak“.\n„Iako je posle 1918. izrastao novi, po mnogo čemu pravedniji svet, opšte ludilo iz 1914. je raščinjeno istinski tek 1945, odnosno 1989“, rekao je Van Rompej.\nIli da se uporedo i državnim novcem, uz evropske fondove, izdejstvuje talas velikih investicija u proizvodnju, inovacije, internet trgovinu i poslovanje, budući da je politika strogog „stezanja kaiša“, uz „recepte“ Međunarodnog monetarnog fonda, ozbiljno ugušila rast nekih zemalja EU i izazvala velike socijalne probleme, porast nezaposlenosti, naročito mladih, uz rastuće uverenje da su za to krive politike i institucije EU.\nGlavni zagovornik kresanja troškova kao osnove za zdrav trajan privredni rast i smanjivanje nezaposlenosti su Nemačka i snage\ndesno od centra u EU, ali je izgleda na putu nagodba sa sektorom socijalističkih i stranaka levo od centra, koje na čelu s novim italijanskim premijerom Mateom Rencijem i francuskim predsednikom Fransoa Olandom, traže da se hitno ulože sva moguća, pa i javna sredstva za rast proizvodnje i zapošljavanja.\nEvropski socijalisti su, prema izjavama nekih od vođa zemalja EU, pristali na to da na mesto predsednika Evropske komisije bude izabran kandidat stranaka desnice, Luksemburžanin Žan-Klod Junker, koji će morati da uvaži zahteve socijalista da se snažnim investicijama, uz „stezanje kaiša“, pokrenu proizvodnja i otvaranje radnih mesta u celoj EU.\nIzboru Junkera se, uz mađarskog premijera Viktora Orbana, još uvek ozbiljno protivi jedino britanski premijer Dejvid Kameron, ističući britanski stav da je Junker „previse federalno nastrojen“ kad je reč o budućem razvoju EU, a London ne želi jačanje političke Evrope, već prevashodno da EU bude veliko slobodno tržište.\nFrancuski socijalistički predsednik Oland je kolegama na samitu EU uručio „Program rasta i promene Evrope“ u kojem su postavljeni ključni\nciljevi da se ekonomska politika Unije preusmeri na rast, bitku protiv nezaposlenosti mladih, evropsku energetsku politiku, obuzdavanje priliva\nimigranata izvan EU i „udar pojednostavljenja“ svih mehanizama u sistemu odlučivanja i institucijama Unije.\nSutra će vođi EU potpisati sporazum o pridruživanju s Gruzijom, Moldavijom i Ukrajinom, a očekuje se i da potvrde odluku šefova diplomatija EU da se Albaniji dodeli status kandidata za članstvo.\nOdlazeći predsednik Evropske komisije Žoze Manuel Barozo je u poruci uoči samita EU istakao da je u razgovoru s Porošenkom i ruskim predsednikom Vladimirom Putinom postigao dogovor da se o pojedinostima sporazuma o pridruživanju i slobodnoj trgovini EU-Ukrajina 11.\njula u Briselu održe ministarske konsultacije EU, Ukrajine i Rusije.


Izgradnja Novog Sada na vodi potopiće Liman\nDruštvo Autor:Ana Lalić10. mar. 202012:16 > 12:59\nNakon devastacije zelenila i parkova u celom gradu zarad izgradnje i povećanja broja parking mesta, izlazak Novog Sada “na vodu” uskratiće Novosađanima i ono malo zelenog pojasa koji im je preostao.\nUprkos protivljenju struke i upozorenja „Voda Vojvodine“ da je gradnja na vodnom području zabranjena, gradske vlasti su uporne da po svaku cenu na području brodogradilišta i okolnih prirodnih odmarališta izgrade stambeno-poslovni kompleks vredan oko pola milijarde evra.\nSvaki prigovor struke i javnosti novosadska vlast i dalje odbija, tvrdeći da su politički motivisana namerom da se „spreči razvoj Novog Sada“.\nGradonačelnik Novog Sada Miloš Vučević je prošle godine najavio izgradnju luksuznog stambeno-poslovnog kompleksa uz samu obalu Dunava, kao i da bi radovi trebalo da počnu 2020. godine.\nNovosađanima i stručnoj javnosti je bila uskraćena svaka mogućnost da saznaju o kakvom projektu je reč.\nDa će na svom omiljenom i jedinom preostalom mestu za rekreaciju i uživanje u prirodi i Dunavu uskoro dobiti solitere od 20 spratova i luksuzne objekte, građani su saznali tek iz podataka koji su „iscureli“ u javnost zahvaljujući potpredsedniku Narodne stranke Borislavu Novakoviću.\nNovaković je obelodanio planove koji su iz Grada, odnosno JP „Urbanizma“ poslati u vodoprivredno preduzeće „Vode Vojvodine“ koje gazduje vodama i priobaljem na teritoriji AP Vojvodine, a koje je odbilo da da saglasnost za donošenje novog Generalnog urbanističkog plana (GUP) koji bi omogućio ovaj građevinski projekat.\nOvo vodoprivredno preduzeće „stopiralo“ je izradu GUP zbog potencijalnog ugrožavanja stabilnosti vodnih objekata, ometanja proticanja vode i leda, ugrožavanja stabilnosti zaštitnih objekata i ugrožavanja vodnog režima.\nPrema projektu, planira se i izmeštanje postojećeg nasipa, koji bi se praktično pomerio pola kilometra u korito Dunava, kako bi se od korita reke napravilo građevinsko zemljište.\nPo novom GUP, koji bi po zakonu morao da prethodi izgradnji, nova linija odbrane ne bi imala zemljani deo zaštite, već bi bila potpuno betonska i prostirala bi se tik uz obalu.\nDa li će zelena površina biti pretvorena u solitere / Foto: Google Maps\nNa pomeranje nasipa u samo korito reke ne gleda se blagonaklono ni na Institutu za vodoprivredu „Jaroslav Černi“, gde su „Hidrološku studiju vodotoka Dunava sa hidrografskim podacima za potrebe izrade Plana generalne regulacije priobalja na levoj obali Dunava u Novom Sadu“ ocenili kao nepouzdanu.\nNaime, u ovom institutu su istakli da je „korišćen nedovoljan fond podataka“, te da praktično nije moguće garantovati da izmeštanje nasipa neće ugroziti okolne objekte od poplava.\nU tom slučaju, na prvom udaru Dunava bi se našlo naselje Liman 4, gde su prve zgrade udaljene nepunih sto metara od sadašnjeg brodogradilišta i mornarice.\nUpravo iz te brige, ali i želje da saznaju šta konkretno vlasti planiraju u ovom delu grada, grupa građana zatražila je da se sazove zbor na kojem bi se, u prisustvu gradonačelnika, raspravljalo o investitorsko-urbanističkom projektu „Novi Sad na vodi“.\nGradonačelnik Vučević se oglušio na njihov poziv, a u javnosti je ponovo poručio da ih niko neće sprečiti da “od Srpske Atine naprave moderan grad po ugledu na razvijene evropske i svetske metropole“.\nU novosadskoj političkoj javnosti se uveliko spekuliše da će Novi Sad, po beogradskom maniru prosto preskočiti sve prepreke uvođenjem lex specialisa.\nMiloš Vučević / Foto:Vesna Lalić\nDa bi se stekli formalno-pravni uslovi da se na kraju ipak izdejstvuje dozvola za gradnju u koritu Dunava bilo bi, prema rečima Borislava Novakovića, potrebno da se izmene Zakon od vodama, izmeni Prostorni plan Republike Srbije, kao i Prostorni plan područja posebne namene međudržavnog vodnog puta E 80.\nKao potencijalni investitor Novog Sada na vodi pominje se kompanija „Galens“.\nIako Vučević zvanično nigde nije potvrdio da bi baš ova kompanija bila investitor projekta vrednog pola milijarde eura, proverom u katastru je utvrđeno da je upravo „Galens“ pre dve godine postao vlasnik novosadskog brodogradilišta, a budućeg gradilišta.\nOsim implikacija da je „Novi Sad na vodi“ očigledno bio u planu vlasti i pre no što je dospeo u javnost, činjenica je da je „Galens“ firma koja je, u vreme vlasti SNS, dobila i izgradila stambeno poslovne komplekse na najatraktivnijim lokacijama u gradu.\nZbog ekskluzivnog zemljišta ustupljenom „Galensu“, gradske vlasti su dozvolile rušenje poslednjih novosadskih trščara koje su, kao prvi stambeni objekti, bile svrstane u spomenike kulture, sve dok 2015. sa njih nije skinuta zaštita.\nPupinova palata, ponos „Galensa“ u samom centru grada, takođe je sagrađena na istorijskom nasleđu, odnosno na ostacima porte jedine Jermenske crkve u regionu, sa 18 grobnica i ostacima 81 pokojnika.\nBorislav Novakovićgalensinstitut jaroslav černimiloš vučevićNovi Sadnovi sad na vodivojvodina vode


Uskoro na javnom uvidu Akcioni plan za žene i rodnu ravnopravnost | Pirot vesti\nPočetna/Lokalna samouprava/Uskoro na javnom uvidu Akcioni plan za žene i rodnu ravnopravnost\nUdruženje “Žene juga” pre nekoliko godina uradilo je nacrt Akcionog plana za žene i rodnu ravnopravnost koji je sada ponovo aktuelizovan, revidiran, i realno je očekivati da bude usvojen kao i mnogi drugi dokumenti koji se tiču prava žena. Tim povodom, ali i povodom promocije ciljeva Agende održivog razvoja danas je održan sastanak, odnosno radionica, predstavnika nekoliko udruženja žena iz Pirota rekla je, Marija Penčić, predsednica Upravnog odbora Udruženja “Žene juga”.\nU cilju promocije ciljeva održivog razvoja Divac Fondacija podržala je aktivnosti udruženja žena, “Lav”, “Žene juga” i “Zvono” kako bi se radila javna kampanja i podigla svest građana o značaju ciljeva održivog razvoja kaže, Jelena Marinković, predsednica Udruženja žena “Lav”.\n“Želimo da ukažemo na značaj ciljeva održivog razvoja, odnosno na Agendu održivog razvoja 2030. Praktično, naša misija na ovom projektu je da građanima Pirota približimo, pre svega, ciljeve održivog razvoja za koje se opredelila Republika Srbija i, naravno, ciljeve održivog razvoja koje je Pirot izabrao kao prioritete. Želimo da pojasnimo građanima na koji način sami mogu da se uključe u definisanje razvojnih prioriteta, a koji se odnose, jednostavno rečeno, na poboljšanje života njih samih. Tu je pre svega socijalna struktura, zdravstvo, celoživotno učenje, obrazovanje, zdrava životna sredina i tako dalje, sve ono što je zaista važno da bi kvalitet života u lokalnoj zajednici postao bolji” – izjavila je Marinkovićeva.\nU ime Komisije za rodnu ravnopravnost grada Pirota, Radmila Nešić, kaže da su aktivnosti udruženja žena veoma bitne za unapređenje položaja žena.\n“Novoformirana Komisija je radila na revidiranju postojećeg nacrta Lokalnog akcionog plana za unapređenje položaja žena i rodnu ravnopravnost koji je pre nekoliko godina pokrenulo Udruženje “Žene juga”. Danas imamo finalni nacrt dokumenta i očekuje se da od naredne nedelje bude dostupan javnosti. Biće dostupan na portalu grada Pirota kada će biti organizovana javna rasprava. Danas smo ovde da prosto pokrenemo žene da se pripreme za taj proces, da se uključe u komentarisanje nacrta, da aktivno učestvuju u javnoj raspravi kako bi na kraju imali jedan kvalitetan Akcioni plan za naredni period od 2021. do 2025. godine kako je planirano. Nadam se da ćemo usvojiti ovaj dokument već na prvoj narednoj sednici Skupštine grada”- kazala je Nešićeva.\nU toku akcija SPASAVANJA povredjene žene na Staroj planini!…\nagenda održivog razvoja akcioni plan za žene istaknuto udruženje žena lav žene juga


Raspisan konkurs za direktora Agencije za borbu protiv korupcije - Izazov\nRadio-televizija Srbije 27. novembra 2017. 13:30\nMandat direktora traje pet godina, a uslovi za izbor su, između ostalog, da kandidat ima završen pravni fakultet i najmanje devet godina radnog iskustva, kao i da nije član političke stranke odnosno političkog subjekta.\nDirektor agencije rukovodi radom, organizuje i obezbeđuje zakonito i efikasno obavljanje poslova Agencije, donosi odluke o povredi Zakona o Agenciji za borbu protiv korupcije i izriče mere, daje mišljenja i upustva za sprovođenje tog zakona, priprema godišnji izveštaj o radu Agencije, izrađuje predlog budžeta za rad organizacije.\nTakođe, donosi opšte i pojedinačne akte, odlučuje o pravima, obavezama i odgovornostima zaposlenih u Agenciji, sprovodi odluke Odbora Agencije i vrši druge poslove određene Zakonom o Agenciji za borbu protiv korupcije.\nInače, Odbor Agencije za borbu protiv korupcije je na sednici održanoj 22. novembra doneo odluku o raspisivanju javnog konkursa za izbor direktora Agencije i formirao je Konkursnu komisiju.\nBivša direktorka Agencije Majda Kršikapa je 13. novembra podnela neopozivu ostavku.\nNESTAO MLADIĆ IZ KAĆA: Rekao da ide u manastir, niko mu nije verovao\nReis Islamske zajednice: Muftija Dudić sa Gulenovcima u Tirani\nBorba protiv siromaštva, Srbija još čeka socijalne karte\nBrnabićeva otvorila „Svilaru“ – novi centar kreativne industrije\nMihajlovićeva naložila 24-časovne radovi na deonici Ub-Lajkovac\nAMERIČKI AMBASADOR: Zalutala NATO bomba tragično ugasila tri nedužna…


Mondolini: Beograd među 48 najinovativnijih gradova sveta - Naši u svetu\nObjavljeno 13/06/19 u 09:30\nBEOGRAD – Značaj i potencijal saradnje Francuske i Srbije u oblasti digitalnih tehnologija i inovacija potvrđuje i beogradska “Frenč teh” zajednica, koja postoji još samo u 47 najinovativnijih gradova sveta, izjavio je ambasador Frederik Mondoloni na sastanku sa ministrom za inovacije Nenadom Popovićem.\n“Frenč teh zajednica, čiji je cilj da pruži podršku startap kompanijama, ustanovljena u aprilu u Beogradu, jedna je od 48 koje postoje u najinovativnijim gradovima sveta, poput Los Anđelesa, Šangaja, Sao Paola, Berlina”, rekao je Mondoloni sinoć.\nAmbasdor je na predstavljanju inicijative “Frenč teć” zajedno sa Popovićem ocenio da će dolazak predsednika Emanuela Markona u Beograd doprineti da se “Francuska kao zemlja velikih performansi na polju digitalnih i IT tehnologija” još više okrene ka Srbiji “zemlji inovativnih mogućnosti”.\n“Siguran sam da ćemo deo tih inovacija primeniti u Srbiji”, kazao je on i ocenio da su inovacije most koji treba da pomogne u potpunom prevazilaženju problema i podizanju industirjske prozivonje i BDP.\n“To je naš najveći potencijal i najveća mogućnost saradnje sa Francuskom”, rekao je Popović i podsetio da je Srbija najbogatija stručnjacima, inženjerima i mladima koji se bave inovacijama a što je razlog za izgradnju inovacionog eko sistema.\nBeogradDigitalna tehnologijaFrederik MondoliniInovacijeNenad Popović


Kineski predsednik Hu Đintao, američki predsednik Barak Obama i ruski predsednik Dimitrij Medvedev na konferenciji APEKa, na Havajima\n, ali su podeljenih gledišta o mogućnosti vojne akcije.\nBritanski ministar inostranih poslova Vilijam Hejg rekao je da ministri “za sada” ne razmatraju vojnu akciju, ali da bi “sve opcije trebalo da ostanu na stolu”. Danski ministar inostranih poslova Uri Rozental takođe je odbio da isključi mogućnost diskusija o vojnoj intervenciji.\nMeđutim, nemački ministar inostranih poslova Gvido Vestervele potpuno je odbacio mogućnost razgovora o vojnoj intervenciji, rekavši da bi bila “kontraproduktivna”. Pomenuti ministri izjavili su to za medije uoči današnjeg sastanka u Briselu.\nPredsednik Obama je juče rekao da sankcije protiv Irana imaju “ogroman uticaj i raspon” i da će se konsultovati sa Kinom i Rusijom o dodatnim merama za pritisak na Iran da zaustavi svoj kontroverzni nuklearni program. Tokom samita na Havajima američki predsednik razgovarao je sa predsednicima Kine i Rusije o novom izveštaju agencije UN za atomsku energiju, prema kome postoje uverljivi dokazi da Iran nastoji da proizvede nuklearno oružje.\nObama je rekao da se Peking i Moskva slažu da se Iranu ne sme dozvoliti da svoju nuklearnu energiju iskoristi za naoružavanje. Iran medjutim odbacuje izveštaj Medjunarodne agencije i insistira da je njegov nuklearni program miroljubiv.


Aerodrom povukao indekse u minus | Kamatica\nPočetna > berza > Aerodrom povukao indekse u minus\nAerodrom povukao indekse u minus\nTekst objavljen: 14.01.2019 14:40\nDomaće tržište akcija beleži pad vrednosti na početku godine, pre svega usled isteka dana dividende za akcije Aerodroma "Nikola Tesla" (AERO), dok su prometi i dalje na izuzetno niskom nivou, čak i za pojmove ovdašnjeg tržišta. Prošlonedeljni ukupni promet, zahvaljujući državnim obveznicama, dostigao je 578,4 miliona dinara (4,9 miliona evra), dok je indeks Belex15 oslabio četiri odsto na 702,4 poena.\nValjaonica aluminijuma, Impol Seval (IMPL), bila je ubedljivo najprometnija akcija uz rast cene od 6,7 odsto na 3.200 dinara. Verovatni prodavac paketa od 0,6 akcija bio je penzioni fond Generali osiguranja. Akcije Impola su protekle godine izgubila na vrednosti preko 21 odsto, u odnosu na reperni indeks koji je u istom periodu zabeležio neznatan oporavak.\nKomercijalna banka (KMBN) spustila se protekle nedelje 2,2 odsto na 2.150 dinara uz promet od 4,3 miliona dinara. Pojedini beogradski mediji preneli su špekulacije da je država na putu da obustavi privatizaciju ove banke, te postane većinski vlasnik otkupom akcija od međunarodnih finansijskih institucija.\nProdužen rok za predaju finansijskih izveštaja\nAerodrom "Nikola Tesla" (AERO) izgubio je na vrednosti 17,5 odsto na 1.196 dinara, kao posledica isteka dana dividende. Međutim, u investicionoj javnosti još uvek postoji dilema da li bi u slučaju međudividende presek takođe bio 31. decembar. Naftna industrija Srbije (NIIS) zabeležila je skroman promet, mahom oko cene od 685 dinara. Cena sirove nafte tipa Brent, kao i globalno tržište akcije, oporavila se protekle sedmice skoro šest procenata.\nAkcije Messer Tehnogasa (TGAS) pale su protekle nedelje skoro devet odsto na 10.656 dinara, uz neveliki promet. Ovo je bio logičan sled nakon naglog rasta akcije pred novu godinu usled aktivnosti domaćih fondova.


Vuk Jovanović - 20/06/21 20:57\nVuk Jovanović - 20/06/21 16:58\nVEOMA USPEŠAN VIKEND: Borković četvrti u drugoj trci u Holandiji, napredovao je u generalnom plasmanu\nDušan Nikolić - 20/06/21 15:48\n20/06/21 20:57 9\nVozač Red Bula Maks Ferstapen zadovoljan je trijumfom u trci za Veliku nagradu Francuske i ističe da je to prava nagrada za naporan rad. Holanđanin...\n20/06/21 16:58 5\nVozač Red Bula Maks Ferstapen trijumfovao je na Velikoj nagradi Francuske, sedmoj trci ovogodišnjeg šampionata Formule 1. Mladi Holanđanin je na stazi „Pol Rikard“ upisao...\n20/06/21 15:48 5\nDušan Borković je osvojio četvrto mesto u drugoj trci TCR šampionata na stazi "Zandvort" u Holandiji. Podsetimo, u subotu srpski automobilista je bio treći, tako...\nBRAVO! Borković na podijumu u Holandiji\n19/06/21 19:15 1\nDušan Borković je zauzeo treće mesto u prvoj trci TCR šampionata u Holandiji i samim tim se popeo na postolje, prvi put u sezoni. Srpski...\nVOZI SE U FRANCUSKOJ: Pol za Ferstapena, iza njega su “mečke”\n19/06/21 17:23 2\nMaks Ferstapen startovaće sa prve pozicije u trci za Veliku nagradu Francuske, u šampionatu Formule 1. Vozač Red Bula je najbrži krug odvozio u vremenu...\nRUKAVICA U LICE: Brži sam od Hamiltona u istim uslovima!\n8/06/21 13:36 7\nVozač Red Bula Maks Ferstapen propustio je idealnu priliku da uveća prednost u odnosu na najbližeg pratioca Luisa Hamiltona. Falilo je samo pet krugova... Međutim, Holanđaninu...\n6/06/21 16:27 5\nSerhio Perez je pobednik trke za Veliku nagradu Azerbejdžana, šeste u ovoj sezoni šampionata Formule 1. Meksikancu je ovo prvi trijumf u timu Red...\n6/06/21 15:03 5\nMigel Oliveira je pobednik u sedmoj trci ovogodišnjeg Moto GP šampionata, Velikoj nagradi Katalonije. Portugalac, vozač KTM rejsinga je došao do prve ovosezonske pobede ove...\n5/06/21 16:36 3\nPotpuni haos obeležio je kraj kvalifikacija za veliku nagradu Bakua gde se najbolje snašao vozač Ferarija Šarl Lekler koji je stigao do pol pozicije...\n4/06/21 20:25 1\nLoše vesti iz Formule 1 - Velika nagrada Singapura neće se održati ove godine. F1 i vlasti u Singapuru saglasili su se da trenutno nije...


Prohodni putevi na teritoriji okruga, upozorenja zbog magle na putu | Boom93\nJavno preduzeće „Putevi Srbije“ je svom poslednjem izveštaju objavilo da su putevi na teritoriji Braničevskog okruga prohodni i saobraćaj se odvija bez većih problema.\nKako se navodi u ovom izveštaju i dalje je na snazi zabrana saobraćaja šlepera i kamiona sa prikolicom na putu od Žagubica ka Borskom jezeru.\nZbog magle na putevima Požarevac – Veliko Gradište – Golubac, Petrovac na Mlavi (raskrsnica ulica Srpskih vladara i Jovana Šerbanovića) – Petrovac na Mlavi (raskrsnica ulica Srpskih vladara i Melnički put) savetuje se oprezna vožnja.\n„Putevi Srbije“ savetuje vozačima da bez zimske opreme i lanaca ne kreću na put, a ukoliko se odluče na putovanje, treba da voze zaista oprezno i pažljivo.\nIz ovog preduzeća apeluju da vozači prilagode brzinu kretanja uslovima na putu i savetuje maksimalan oprez u vožnji, jer zbog niskih temperatura u jutarnjim i večernjim satima i vlažnih kolovoza moguće je stvaranje poledice.\nOznakeBraničevski okrug Javno preduzeće Putevi Srbije sneg\nPoverenik podseća organe vlasti da rok za dostavljanje godišnjih izveštaja ističe 20. januara


Somborac: Vlasti ne prihvataju kritiku, Vučić tragično loš u pričanju viceva\nVesti Autor:Beta, NIN22. okt. 202007:55 > 07:58\n„Oni umeju da se rugaju, da prepoznaju slabije od sebe, one koji ne mogu ni da odgovore, i onda im prikače metu. Ali, to nije pitanje humora, već moći“, rekao je Somborac u intervjuu za novi broj nedeljnika NIN, navodeći i da je predsednik države Aleksandar Vučić „tragično loš u pričanju viceva i anegdota“.\nOn je naveo da mu je zanimljiv Mlađan „‘novi Dinkić’ Đorđević koji je pričao kako je Vašingtonski sporazum imao tačku prema kojoj je Amerika bila predvidela po 1.000 dolara za svakog građanina Srbije“.\nOn je rekao i da je saopštenje Ministarstva kulture i informisanja, povodom tog događaja bilo „pravljeno na popularnoj hajci“ i ono što u njemu piše „jednostavno nije tačno“, navodeći: „Bilo je važno da nas označe, jer tako i inače rade“.


Foto instagram marijanamateus\nNaime, Marijana se oglasila na svom Instagram profilu i zahvalila svima koji su joj ulepšali dan, ali i podelila nekoliko fotografija sa svojim pratiocima.\n- Zahvalna sam na ljubavi koju sam dobila, ulepšali ste mi dan - poručila je Marijana pratiocima na društvenim mrežama, koji su joj uputili brojne rođendanske čestitke sa najlepšim željama.\nObjava koju deli Marijana (@marijanamateus)\nOna je objavila nekoliko fotografija u kojima izgleda savršeno u beloj elegantnoj haljini, a mnogi komentarišu da nikada bolje nije izgledala.\nMarijana nije podelila ceo ambijent, ali na jednoj od slika se može videti i torta na pet spratova u belo-zlatnoj kombinaciji.\nPodsetimo, iako poslednjih godina živi u Londonu, rođendan je proslavila u Budimpešti, za koju je vežu brojne uspomene.\nNakon razvoda od Miodraga Kostića 1999. godine, Marijana se sa decom - Dajanom, Aleksandrom i Anđelom preselila u mađarsku prestonicu, koja joj je postala drugi dom.\nrođendan estrada Budimpešta Marijana Mateus estrada vesti


MAKEDONIJA ĆE SE VRATITI NA IVICI RATA, ukoliko se ovo ostvari (INFO) | DNEVNE\nMAKEDONIJA ĆE SE VRATITI NA IVICI RATA, ukoliko se ovo ostvari (INFO)\n– Džaferi, osokoljen podrškom SAD, najavljuje da će od danas početi da obavlja funkciju predsednika Sobranja. On najavljuje da će preuzeti stolicu od Trajka Veljanoskog i dodaje da je to uskladu sa Poslovnikom – piše “Telegraf.mk”\n“Telegraf”, međutim, navodi da za danas nije zakazana plenarna sednica u parlamentu, i da će Džaferi najverovatnije samoinicijativno doći po “ključeve” predsedničkog kabineta.\nMakedonski list piše da se u Sobranju očekuje “uzbudljiv dan i da lako može da se desi da se ponove nasilne scene od prošle nedelje”.\nMIA istovremeno prenosi saopštenje SDSM koji traže od predsedniak Sobranja Trajka Veljanoskog da oslobodi kabinet i dopusti Džaferiju da preuzme dužnost.\n– Talat Džaferi je novi predsednik parlamenta. To je potvrdio i Brajan Hojt Ji koji je rekao da će SAD, EU, NATO i Berlin sarađivati sa Džaferijem. Novi legitmni predsednik će takođe informisati đorđa Ivanova da postoji demokratska i legitimna većina u parlamentu i Ivanov je dužan da da mandat za sastav vlade da lideru SDSM Zoranu Zaevu – navodi se u saopšten SDSM.\nVMRO-DPMNE u današnjem saopštenju pozova SDSMdqa uvaži glas naroda i odbiju Tiransku platformu, koja , kako kažu, podriva suverenitet zemlje i da osutanu od insistiranja da Džaferi postane predsednik Sobranja.\nDžaferi je juče u intervjuu za HRT rekao i da makedonski predsednik đorđe Ivanov parlamentarnoj većini mora poveriti mandat za sastavljanje vlade, a da će, ako to ne bude učinio za 10 dana – počiniti krivično delo.\n“Telegraf” navodi da je Džaferi izneo i jedan detalj koji će možda, kako se navodi, dati novu dimenziju procesu formiranja vlade.\nNaime, na pitanje da li Tiranska platforma podriva suverenitet zemlje, on je rekao da se tu ne radi ni o kakvoj deklaraciji, već o dogovoru stranaka o saradnji posle izbora.\n– Žalosno je što politički lideri u Makedoniji ne mogu da formiraju Vladu zasnovanu na rezultatima decembarskih izbora, koje međunarodna zajednica smatra kredibilnim i ishodom koji su prihvatile sve političke partije u Makedoniji – rekao je Ji.


Forum „ZPU – Zapošljavanje mladih, potrebe privrede i mogućnosti Univerziteta“ – Veliki Park\nU organizaciji grada Kragujevca, Regionalne privredne komore Šumadije i Pomoravlja i Univerziteta u Kragujevcu, u sredu 3. novembra u Svečanoj sali Rektorata, sa početkom u 10 sati, biće održan prvi Forum „ZPU – Zapošljavanje mladih, potrebe privrede i mogućnosti Univerziteta“.\nNakon uvodnih obraćanja Prof.dr Nenada Filipovića rektora Univerziteta u Kragujevcu, Predraga Lučića direktora Regionalne privredne komore Šumadijskog i Pomoravskog upravnog okruga i Sanje Tucaković članice Gradskog veća za lokalnu samoupravu biće održana tri panela.\nOd 10.30 do 11.30 sati – Panel „Potrebe privrede“ – Panelisti predstavnici kompanija MIND GROUP, YANFENG, UNIOR COMPONENTS DOO i NIKOM AUTO DOO.\nOd 11.45 do 13.15 sati – Panel „Mogućnosti Univeriteta u Kragujevcu“ – učesnici dekani svih fakulteta Univerziteta u Kragujevcu.\nOd 14.30 sati završni panel „Zapošljavanje“ – Panelisti su Prof.dr Nenad Filipović rektor Univerziteta u Kragujevcu, Predrag Lučić direktor Regionalne privredne komore Šumadijskog i Pomoravskog upravnog okruga, Stefan Jovanović pomoćnik gradonačelnika za omladinu i saradnju sa Univerzitetom i Lazar Đoković BIPS.\nNajznačajnije informacije od predstavnika privrede, Univerziteta i civilnog sektora o mogućnostima koje nude obrazovne institucije i za kojim radnim mestima će u budućnosti postojati potražnja na tržištu rada, svi zainteresovani mogu da prate putem linka https://bbb.unic.kg.ac.rs/b/uni-9je-tkj\nCategories:\tDruštvo, Kragujevac, UDARNO-NASLOVNA SLAJDER, Vesti\t/ No Responses / by Milan 2 новембра, 2021


Saopštenje MUP - 23.03.2011 - Kragujevac online - Sve o gradu na jednom mestu\nTrenutno se nalazite na strani: Vesti Servisne informacije Gradski servisi Saopštenje MUP - 23.03.2011\nsreda, 23 mart 2011 13:21\nNa teritoriji koju pokriva Policijska uprava u Kragujevcu, odnosno na području Šumadije, u martu 2011. godine, pripadnici saobraćajne policije su vozačima teretnih motornih vozila i autobusa sačinili 107 zapisnika za učinjene prekršaje. Ukoliko se daljom proverom utvrdi odgovornost pravnog i odgovornog lica kao vlasnika vozila i protiv njih će biti podneti zahtevi za pokretanje prekršajnog postupka.\nU narednom periodu, saobraćajna policija u Kragujevcu pojačaće kontrolu u gradu, u kojoj će, radi otkrivanja prekršaja, učestvovati i policijski službenici u civilnom odelu. Oni će radio vezom obaveštavati uniformisane kolege, koje se budu nalazile u neposednoj blizini, o učinjenim prekršajima, a kontrola će se, osim na mirujući saobraćaj (nepropisno parkiranje i zaustavljanje vozila), odnositi i na vezivanje sigurnosnih pojaseva, korišćenje mobilnog telefona, propuštanje pešaka na pešačkom prelazu, poštovanje svetlosne signalizacije i slično.\nPolicijska uprava u Kragujevcu upozorava vozače da, radi lične i bezbednosti drugih učesnika u saobraćaju, poštuju propise i na taj način omoguće normalno funkcionisanje saobraćaja u gradu.


Ažurirano obaveštenje: Prevara usmerena na korisnike platformi za e-trgovinu - Nacionalni CERT Republike Srbije\nNacionalni CERT informiše i upozorava javnost da je primećen značajan porast broja prevara usmerenih na korisnike platformi za e-trgovinu. Reč je o prevari koja je usmerena na oglašivače kojima se putem neke od aplikacija za komunikaciju javljaju navodni kupci koji su zainteresovani za proizvode koje su oglasili.\nKomunikacija se odvija najčešće putem Whatsapp-a ili Viber-a, a brojevi telefona koji se koriste mogu biti iz nacionalne ili mreže iz inostranstva.\nNapadač se predstavlja kao navodni kupac i komunikaciju počinje pitanjem oglašivaču da li je proizvod i dalje dostupan i da li kupoprodaju mogu da obave elektronskim putem. Tada im u svoje ime ili u ime „administratora platforme za e-trgovinu“ dostavlja link sa objašnjenjem da je navodni kupac već uplatio sredstva preko aplikacije i od oglašivača traži klikne na link koji vodi na stranicu na kojoj se zahteva da unese u određena polja podatke sa bankovne kartice (broj kartice i CVV broj) kako bi mu se navodno izvršila uplata. Ponekad navodni kupac od oglašivača pored ovih podataka traži da mu dostavi i kodove koje oglašivač dobija prilikom popunjavanja forme za unos podataka. Kada oglašivač unese podatke i dostavi kodove, lice koje vrši prevaru podiže sva raspoloživa sredstva sa bankovnog platnog računa oglašivača, nakon čega prekida svaku vrstu komunikacije.\nRATEL, kao Nacionalni CERT, savetuje sve korisnike platformi za e-trgovinu da budu obazrivi u slučaju zahteva za davanje podataka o bankovnoj kartici jer se podaci o platnoj kartici unose kada se vrši plaćanje, dok za prijem uplate ovi podaci nisu neophodni već je dovoljan broj bankovnog računa, kao i da posebno obrate pažnju na uslove plaćanja na platformama koje koriste, jer većina podržava plaćanje pouzećem kao jedini način plaćanja.\nVideo - Vrste sajber napada\nBrošura - Vishing, smishing i kako se zaštititi\nBrošura - Bezbedna trgovina na Internetu


Pokret Dosta je bilo - Dnevni list Danas\nPočetna » Pokret Dosta je bilo\nPiše: M. R. M. 9. 1. 2021.\n„Nemačka, koja je preuzela predsedavanje Evropskom unijom, je juče odložila objavljivanje nacrta pravno obavezujućeg sporazuma između Srbije i prištinske kvazi države čiji je jedini cilj priznanje i stolica za Prištinu u UN”, istaknuto je u okviru saopštenja objavljenog na sajtu pokreta „Dosta je bilo”.\nNarodni poslanici Pokreta Dosta je bilo (DJB) Saša Radulović, Branka Stamenković i Vojin Biljić podneli su danas Narodnoj skupštini Predlog zakona o poništavanju izbora za narodne poslanike koji su održani dana 21. juna 2020. godine.\nDJB: Tužba pred Upravnim sudom\nPokret Dosta je bilo (DJB) saopštio je danas da je posle prigovora, Upravnom sudu podneo i tužbu kojima obara „falsifikovane, protivzakonite rezultate falsifikovanih izbora“.\nDJB traži poništavanje izbora u Srbiji jer RIK odlučuje putem i-mejla\nTražeći poništavanje i ponavljanje junskih poslaničkih izbora u Srbiji, poslanici Pokreta Dosta je bilo (DJB) uputili su otvoreno pismo vlastima jer Republička izborna komisija (RIK) od 29. juna sve odluke donosi glasanjem preko i-mejla, te je nemoguće utvrditi da li glasaju članovi RIK-a ili „neka treća lica“.\nNinić: Izbori ne mogu „pasti“ po automatizmu\nIzbori nisu pali. Da bi pali, potrebno je da sud donese odluku o poništaju rezultata izbora na konkretnom biračkom mestu, raspuštanju biračkog odbora i ponavljanju izbora – poručuje advokat Ivan Ninić, nekadašnji predstavnik pokreta Dosta ja bilo u RIK-u, povodom tvrdnji tog pokreta da su sa 2.700 prigovora oborili izbore.\nPiše: Miloš D. Miljković 3. 7. 2020.\nDJB: Izbori treba da se proglase neuspelim i da se ponovo održi glasanje\nLider Pokreta „Dosta je bilo“ Saša Radulović izjavio je danas da Republička izborna komisija (RIK) u predviđenom roku nije objavila rezultate izbora, zbog čega je DJB zatražio da se oni proglase neuspelim i da se raspišu novi.\nPiše: Beta 29. 6. 2020.\nPokret Dosta je bilo (DJB) saopštio je danas da „osuđuje teror koju vlast već duže vremena sprovodi nad srpskim narodom u Crnoj Gori i brutalno hapšenje građana“.\nOpozicione partije koje su se odlučile za izlazak na glasanje 21. juna ne haju puno za „ultimatum“ pokreta Dosta je bilo i neće promeniti odluku i bojkotovati izbore.\nPiše: Lidija Valtner 3. 6. 2020.\nPokret Dosta je bilo (DJB) saopštio je danas da oštro osuđuje hapšenje vladike Joanikija i sveštenika Srpske pravoslavne crkve (SPC) u Crnoj Gori navodeći da tim hapšenjem crnogorska vlast „pod plaštom borbe protiv korona virusa ponovo poseže za represijom, suočena s ogromnim pritiskom domaće javnosti zbog donošenja anticivilizacijskog zakona pod Orvelovskim imenom Zakon o slobodi veroisposvesti“.\nŠta kažu bivši poslanici o odnosu Saše Radulovića prema medijima?\nNapad na novinarku N1 Tatjanu Aleksić nije prvi ispad Saše Radulovića.\nPiše: P. D. - J. L. 13. 5. 2020.\nPoslanici pokreta DJB napustili sednicu Skupštine pošto nisu dobili reč\nPoslanici pokreta Dosta je bilo Saša Radulović i Branka Stamenković napustili su sednicu Skupštine Srbije nešto posle 16:30, pošto Branka Stamenković nije dobila reč.


Volvo razvija električne motore\nVolvo je otvorio novi istraživački centar u Šangaju u Kini za razvoj električnih motora. Švedski proizvođač premijum automobila uskoro će svoje električne modele da oprema sopstvenim pogonskim motorima.\nU Volvou veruju da će interni razvoj elektromotora omogućiti da se bolje prilagode električnim i hibridnim automobilima koje proizvode. Konkretno, radi se o modelima stvorenim na platformi SPA 2. Na ovoj platformi Šveđani planiraju da proizvode velike i srednje automobile, uključujući novu generaciju XC90.\nVolvo u objavi ne kaže da planira da proizvodi sopstvene električne motore. Moguće je da će ova misija biti poverena nezavisnim dobavljačima. U ovom slučaju, Šveđani će ih razvijati i nadgledati kvalitet.\nPodsetimo da je 2012. godine Volvo potpisao ugovor sa Simensom za isporuku električnih motora. O čemu se sada radi, pokazaće vreme.\nMoguće je da električne motore razvijene u Šangaju neće koristiti samo Volvo, već i kineski koncern Geely, vlasnik švedskog proizvođača automobila.\nVolvo C40 Recharge u prodaji samo preko interneta\n"C40 Recharge predstavlja budućnost Volvoa ukazujući u kom smeru idemo", rekao je Henrik Green, glavni tehnolog. „Reč je o potpuno električnom vozilu koje je u ponudi isključivo preko interneta, sa prilagođenim paketom usluga i brzom isporukom. Kupovina novog Volvoa nikada nije bila privlačnija."\nNajekstremnije ispitivanje sudara\nDa bi spasilačkim službama omogućili da se pripreme na eventualni scenario sudara, kao i simulaciju sila u najekstremnijim nesrećama (koje nadmašuju nesreće koje se mogu simulirati standardnim ispitivanjima sudara), kompanija Volvo Cars nedavno je usvojila ove ekstremne mere. Sada su po prvi put, dizalicom sa visine od 30 metara nekoliko puta spustili više novih automobila Volvo.\nPola veka Volvo Cars istražuje nesreće\n„Naporan rad i istraživanja ekipe za istraživanje nesreća omogućavaju kompaniji Volvo Cars to da tragična saobraćajna nesreća može da dovede do nečeg dobrog: sve bezbednijih automobila“, izjavio je Malin Ekholm, vođa Centra bezbednosti Volvo Cars. „Ekipa detaljno analizira šta se desilo u svakoj fazi nesreće i daje ključne informacije o tome šta bi moglo da se unapredi kod naših automobila“.\nSmrtonosni vazdušni jastuk u Volvou\nAmerička Nacionalna uprava za bezbednost saobraćaja na putevima (NHTSA) izvestila da je došlo do jednog fatalnog incidenta koji je rezultat netačnog postavljanja TRW vazdušnog jastuka u automobilu Volvo. Okolnosti ovog incidenta nisu obelodanjene, u toku je istraga čiji je cilj utvrđivanje svih mogućih uzroka ove tragedije. Problem je obuhvatio 54.124 automobila Volvo S60 i Volvo S80 koji su proizvedeni u periodu od 20. maja 2000. do 13. marta 2003. godine.\nElektrični kamioni Volvo stižu u Evropu\nVolvo Trucks će sledeće godine na tržište Evrope izbaciti celu seriju svojih najvećih vozila s električnim pogonom. Saopštio je da prelaz ka elektrifikaciji doprinosi naporima da se prevoz obavlja bez korišćenja fosilnih goriva. Švedska kompanija je objavila da testira Volvo FH, Volvo FM i Volvo FMX u uslovima regionalnih tura i urbane izgradnje. Volvo Trucks je lane počeo da proizvodi Volvo FL Electric i Volvo FE Electric, namenjene gradskoj distribuciji i operacijama razvoza robe u rinfuzu, prvenstveno u Evropi.


Otisak prsta za bolju bezbednost\nJapanski proizvodjači elektronike uskoro bi mogli da naprave mobilne telefone koji će imati senzore za prepoznavanje otiska prsta, čime će biti onemogućene zloupotrebe ovih uređaja.\nKako prenosi portal Bloomberg, japanske firme koje proizvode mobilne telefone su od švedske kompanije za biometrijsku bezbednost Fingerprints Cards naručile delove za ove uređaje u poslednjem kvartalu prošle godune.\nJedna od tih narudžbina je bila za najmanje milion telefona, a to je navelo švedsku kompaniju da otvori predstavništvo u Tokiju, čime je i vrednost njenih akcija dostigla najvisi nivo za pet godina.\nIz švedske kompanije nisu želeli da saopšte o kojim japanskim proizvođačima je reč.\nUlaganje u biometriju bi za japanske firme mogao biti pokušaj da izdvoje svoje telefone iz mnoštva drugih koji su u ponudi na tržištu.\nKyocera, Panasonic, Sharp i Sony su među najvećim proizvođačima mobilnih telefona u Japanu, a još ni jedna od njih nije zauzela dovoljno globalnog tržišta da bi bila među pet najvećih proizvođača smart telefona.\nIpak, japanske kompanije bi mogle dobiti konkurenciju u drugom najvećem proizvođaču pametnih telefona.\nU avgustu prošle godine, Apple je rešio da plati 350 miliona dolara za AuthenTec, koji ima sopstvenu tehnologiju za identifikaciju prsta i enkripciju.\nCentrala ove kompanije, koja se nalazi u Kupertinu, takođe je razvijala biometrijsku tehnologiju.\nPored toga, kompanije SecuGen i Validity Sensors, koje se nalaze u američkoj Silikonskoj dolini, predstavljaju svoje alatke za otiske prsta na Sajmu potrošačke elektronike CES koji se održava u Las Vegasu.\nS obzirom na to da se na smart telefonima drži sve više osetljivih podataka, jača bezbednost je svakako dobrodošao dodatak.


Groblje za kućne ljubimce | TV KANAL 9 NOVI SAD\nNaslovna EMISIJE Groblje za kućne ljubimce\nVIDEO K9: Beogradske vlasti najavile su izgradnju prvog groblja za kućne ljubimce, za koji će tender biti raspisan u septembru, a izgradnja se očekuje do kraja godine.\nGroblje za kućne ljubimce u Beogradu, čija se izgradnja očekuje ove godine, biće prva parcela namenjena sahranjivanju životinja u Srbiji.\nU ovom trenutku Saobraćajni institut CIP projektuje groblje kućnih ljubimaca u Bloku 51 na Novom Beogradu, dok se građevinska dozvola očekuje u septembru ove godine, saopšteno je iz Gradske uprave, a prenosi RTS.\nU Zelenoj stranci kažu da su još pre dve godine beogradskim vlastima dostavili predlog za izgradnju groblja za kućne ljubimca, te naglašavaju da im je drago što se ovaj projekat realizuje, zbog njegovog posebnog fokusa ka životinjama.\nOvakve parcele za sahranjivanje životinja treba da omoguće sve veće lokalne samouprave u Srbiji, smatra Goran Čabradi, predsednik Zelene stranke i dodaje da bi svako neadekvatno sahranjivanje životinja trebalo biti sanckionisano.\nČabradi kaže da će Zelena stranka, kada bude formirana nova gradska vlast, razgovarati sa organima komunalnog sektora o izgradnji groblja za kućne ljubimce i u Novom Sadu.\nPrethodni tekstLoša godina za pčelare\nSledeći tekstSkupština prema izboru građana


FBiH: Industrijska proizvodnja u oktobru smanjena za 0,8 posto\n27.11.2020 / 09:42 Ekonomija - Federalni zavod za statistiku\nUkupna desezonirana industrijska proizvodnja u Federaciji Bosne i Hercegovine u oktobru 2020. godine u odnosu na septembar iste godine manja je za 0,8 posto, a u odnosu na oktobar 2019. manja za 1,9 posto.\nPrema GIG agregatima, u oktobru 2020. godine u odnosu na septembar 2020. godine, Intermedijarni proizvodi veći su za 3,3 posto, a Kapitalni proizvodi za 0,1 posto. Trajni proizvodi za široku potrošnju manji su za 7,1 posto, Netrajni proizvodi za široku potrošnju za 4,1 i Energija za 3,3 posto.\nNa godišnjem nivou, u oktobru 2020. godine u odnosu na oktobar 2019. godine, Kapitalni proizvodi veći su za 13,6 posto. Netrajni proizvodi za široku potrošnju manji su za 10,3 posto, Energija za 4,2, Trajni proizvodi za široku potrošnju za 3,7 i Intermedijarni proizvodi za 0,6 posto, pokazuju podaci Federalnog zavoda za statistiku.\nPrema područjima KD BiH 2010., desezonirana industrijska proizvodnja u oktobru 2020. godine u odnosu na septembar 2020. godine, u Prerađivačkoj industriji veća je za 0,6 posto. U Vađenju ruda i kamena ostala je na istom nivou, a u Proizvodnji i snabdijevanju/opskrbi električnom energijom i plinom manja je za 4,6 posto.\nNa godišnjem nivou, u oktobru 2020. godine, u odnosu na oktobar 2019. godine, industrijska proizvodnja kalendarski prilagođena,u Proizvodnji i snabdijevanju/opskrbi električnom energijom i plinom manja je za 5,6 posto, u Prerađivačkoj industriji za 1,0, a u Vađenju ruda i kamena za 0,5 posto.


U SRBIJI OD DANAS NA RASPOLAGANJU PET VRSTA VAKCINA: Spisak cepiva koja se koriste, kako se raspoređuju i na kojim punktovima ih ima : Nadlanu.com\nU SRBIJI OD DANAS NA RASPOLAGANJU PET VRSTA VAKCINA: Spisak cepiva koja se koriste, kako se raspoređuju i na kojim punktovima ih ima\nObjavljeno 9. nov 2021. / 12:00:05\nPet različitih vrsta vakcina trenutno su na raspolaganju građanima Srbije. Prema zvaničnim informacijama, poslednjih dana nešto je veći broj i onih građana koji primaju prvu dozu.\nVakcina protiv Kovida-19 ima dovoljno i građani mogu da prime sve tri doze bez problema. Za sada ne postoji ništa sporno oko njihove nabavke. Gradski zavod za javno zdravlje ima plan imunizacije za sve punktove u gradu i svaka nabavka se planira na osnovu potrošnje u prethodnom periodu.\nDoktor Zoran Bekić, direktor Doma zdravlja Savski venac, kaže da se poručivanje vakcina planira na osnovu potrošnje u prethodnih sedam dana.\n- Poručujemo od strane Gradskog zavoda za javno zdravlje. U kontaktu su svi domovi javnog zdravlja, kao i Gradski zavod za javno zdravlje. Do sada nije bilo nikakvih spornih stvari u nabavci - kaže Bekić.\nNaše sugrađane interesuje da li ima vakcine "Astra Zeneka" i na kojim punktovima može da se primi. Mediji su saznali da je ima i da se čuva u centralnom magacinu.\nZbog slabijeg interesovanja građana za ovom vakcinom i načina njenog pakovanja, može se naći na većim punktovima, trenutno samo na Beogradskom sajmu.\n- Kada se otvori bočica, tada treba imati deset građana koji treba da je prime. Zbog toga se aplikacija "Astra Zeneke" sprovodi na ograničenom broju punktova. Daje se posle 12 nedelja, a imunizacija trećom dozom se daje pet meseci od primanja druge doze - objašnjava Bekić.\nVakcine se čuvaju u skladu sa uslovima koje propisuje proizvođač, većina se skladišti u frižideru na temperaturi između dva i osam stepeni, ali je za neke neophodna i mnogo niža temperatura.\nObični frižideri ne mogu stalno održavati ravnomernu temperaturu, pa su za ove dragocene proizvode potrebni specijalizovani medicinski frižideri.\n- Nema potrebe da se građani Srbije opterećuju. Postoje apsolutno sva propisana mesta u svim punktovima za imunizaciju, dok se na primer na Torlaku čuvaju vakcine za duži period - navodi Bekić.\nU Institutu za javno zdravlje "Dr Milan Jovanović Batut" kažu da se buster doza daje u zavisnosti od toga koju su vakcinu i revakcinu građani prethodno primili.\nDaje se pet meseci od druge doze osobama koje su vakcinisane "Fajzerovom", "Astra Zenekinom" vakcinom i "Sputnjikom V", a posle četiri meseca osobama koje su primile dve doze "Sinofarmove" vakcine i najmanje pet meseci od davanja dodatne, treće doze, kod osoba sa urođenim ili stečenim oslabljenim imunitetom.\nPre nekoliko dana u Institut "Torlak" stiglo je više od 200.000 doza vakcine kompanije "Moderna", koje je Srbiji donirala Poljska, tako da je građanima Srbije trenutno na raspolaganju pet različitih vakcina.\nAstraZenekabatutbuster dozačuvanje vakcinaFajzerimunizacijakoronakoronaviruskovidKovid-19modernanabavka vakcinaSinofarmSputnjik Vtorlaktreća dozavakcinavakcinacijaZoran Bekić


Brus ONLINE - U Raški održana promocija brošure „Instrument građanskog pitanja - tvoje pravo da znaš“\nU Raški održana promocija brošure „Instrument građanskog pitanja - tvoje pravo da znaš“\nU Raški je 05. jula 2017. godine održano zvanično predstavljanje brošure u kojoj su objedinjeni svi zaključci i preporuke sa projekta „Instrument građanskog pitanja - tvoje pravo da znaš“, koji je u periodu mart - jun 2017. realizovao Razvojni centar za mlade uz podršku Evropske omladinske fondacije Saveta Evrope.\nBrošura nudi analizu stanja u oblasti učešća mladih u javnom i političkom životu zajednice kroz analizu slučaja u 12 lokalnih zajednica i preporuke za dalje postupanje kako bi se unapredili učešće i aktivizam mladih.\nPredstavljanje brošure, kome su prisustvovali učesnici projekta i članovi ekspertskog tima, ali i predstavnici lokalne samouprave opštine Raška, različitih lokalnih institucija i organizacija, kancelarije za mlade, medija, ali i sami mladi iz ove opštine, zvanično je otvorila Danijela Matović, koordinatorka Kancelarije za mlade i mlada odbornica Skupštine opština Raška.\nNakon toga, prisutnima su se obratili eksperti Aleksandra Knežević i Vladimir Mitrović, koji su izneli preporuke i zaključke iz brošure, kao uvod u panel diskusiju „Učešće mladih u životu lokalne zajednice“. Tokom panel diskusije, četiri polaznika projekta podelila su svoje iskustvo o izazovima sa kojima se suočavaju mladi na lokalu, predlozima kako da se isti prevaziđu, ujedno deleći sa prisutnima motivacione poruke o tome zašto je zapravo važno da mladi budu aktivni na lokalu.\nOtvorena su pitanja koliko su mladi zastupljeni u lokalnim skupštinama i drugim institucijama na lokalnom nivo; koji je stepen zainteresovanosti mladih za učešće u različitim procesima od značaja na lokalu; kako mladi posmatraju izbore i veruju li u mogućnost vlastitog uticaja na procese u sredini u kojoj žive; zašto se formiraju ženske parlamentarne mreže, ali omladinskih mreža nema, kao i niz drugih.\nPodsećamo, projekat je fokusiran na povezivanje mladih ljudi sa lokalnim institucijama (pre svega, lokalnim skupštinama kao najvišim predstavničkim telima), ukazujući im detaljno kako sistem funkcioniše, a sve zarad toga da bi postali aktivni pojedinci u društvu. Mladi polaznici učili su o izbornom procesu, uspostavljanju i održavanju kontakta sa izabranim predstavnicima, mogućnostima uticaja na institucije kako bi u većoj meri odgovorile na potrebe i prioritete građana, pre svega mladih ljudi, te ispitivali trenutno stanje po pitanju učešća mladih u javnom i političkom životu lokalne zajednice.\nProjekat „Instrument građanskog pitanja-tvoje pravo da znaš“ je obuhvatio set različitih interaktivnih i dinamičnih aktivnosti: inicijalni četvorodnevni trening za 24 polaznika; posete lokalnim skuštinama od strane polaznika u cilju povezivanja teorije i prakse; vršnjačke radionice u mestima iz kojih polaznici dolaze; posetu Skupštini Grada Novog Sada, kao i Skupštini AP Vojvodine; izradu priloga za završnu brošuru, a osmočlana delegacija obišla je Sarajevo i bila u prilici da proširi znanje i informacije o predstavničkim sistemima, upoznajući se sa radom institucija i organizacija za mlade Bosne i Hercegovine.\nDanašnja prezentacija predstavlja uvodni korak u nizu aktivnosti koje Razvojni centar za mlade planira da sa partnerima – udruženjem Intermedia iz Blaca i CIVITAS iz Trstenika pokrene na nacionalnom i regionalnom nivou na temu aktivnijeg učešća mladih u životu lokalne zajednice.


Vesti :: Svaki jedanaesti čovek će imati rak\nTo znači da će za naredne dve decenije svaki jedanaesti čovek imati rak.\n"Ne možemo problem kancera da rešimo isključivo merama lečenja. Očajnički nam treba više angažovanja na polju prevencije i rane dijagnostike, a treba upotpuniti i poboljšati tretmane lečenja. Veoma je važno da problem sve većeg obolevanja od raka rešavamo na globalnom nivou", kaže Vajld.\nPrednost prevencije u odnosu na lečenje treba dati i zbog činjenice da je 2010. godine na lečenje raka u celom svetu potrošeno 1,16 milijardi dolara. Ovoliko novca teško mogu da izdvoje i bogatije zemlje, dok siromašnije nemaju dovoljno sredstava za lečenje ove bolesti. Stručnjaci smatraju da čak polovina onkoloških bolesti može da se spreči. Pažnja treba da se usmeri na promenu životnih navika, a najvažnije preventivne mere su: ograničavanje pušenja i upotrebe alkohola, uvođenje zdrave ishrane, dovoljno fizičke aktivnosti i redovne zdravstvene kontrole.\n"Porast obolevanja od raka je velika prepreka za razvoj društva. Ovi podaci nam šalju jak signal da hitno krenemo u akciju, koja će se odupreti ovom uništenju čovečanstva, a trebalo bi da se uključe svi žitelji planete", ističe Vajld.\nPodmukla bolest je najviše prisutna u Africi, a čak 70 odsto umrlih od njenih posledica je u Africi, Aziji, Centralnoj i Južnoj Americi. Razlozi za povećanje broja obolelih su porast broja stanovnika, duži životni vek i loše životne navike. Oko 250 stručnjaka iz više od 40 zemalja, koji su radili na izradi ove studije, jedinstveni su u mišljenju da fokusiranje na prevenciju i ranu dijagnostiku "predstavlja investiciju, a ne uzaludne troškove". Recimo, istraživanja nekoliko evropskih zemalja su pokazala da fizička aktivnost čak za 50 odsto smanjuje rizik od raka, a najbolje efekte ima kada se redovno upražnjava.\nStudija u kojoj je učestvovalo više od 500.000 ispitanica pokazala je da je kod žena koje su pre menopauze bile redovno fizički aktivne, ne samo u sportu već u održavanju bašte, ili spremanju kuće, rizik od raka dojke smanjen za trećinu. Stručnjaci pozivaju vlade da pojačaju zakonodavne mere, koje će smanjiti interesovanje za duvanske proizvode, alkohol i slatka pića, čime bi se smanjila pojava kancerogenih materija.\nIzvor: 02110. 05. 2015.\n10. Maj 2015. Vesti 0 1570\nmiliona godine odsto raka covek kancera imati jedanaesti svaki treba prevencije onkoloskih pacijenata vesti lecenje bolesti najcesce obolelih godisnje broj\nTri reči: svaki jedanaesti covek, 2034 godine povecati, polju prevencije upozorio, broj onkoloskih pacijenata, vesti svaki jedanaesti\nDve reči: svaki jedanaesti, jedanaesti covek, miliona ljudi, polju prevencije, 2034 godine, godine povecati\nJedna reč: miliona, godine, odsto, raka, covek, kancera, imati, jedanaesti, svaki, treba, prevencije, onkoloskih, pacijenata, vesti, lecenje, bolesti, najcesce, obolelih, godisnje, broj


U Trebinju pacijenti do kraja godine mogu promijeniti ljekara ako to žele\nNije potrebno navođenje razloga\nPorodičnog ljekara je najbolje mijenjati u redovnom periodu za to\nGrađani Trebinja do kraja ove godine imaju mogućnost promijeniti izabranog ljekara porodične medicine, pedijatra ili ginekologa bez navođenja razloga promjene.\nPrema riječima Valerije Lakić, direktorice trebinjske filijale Fonda zdravstvenog osiguranja, ovo je praksa koja se provodi svake godine, a osnovni cilj je da građani budu zadovoljni zdravstvenom zaštitom.\n- Ukoliko neko iz bilo kojeg razloga želi da promijeni ljekara, najbolje da to uradi u ovom redovnom periodu za promjenu, jer je procedura mnogo jednostavnija. Potrebno je samo popuniti odgovarajuće obrasce kod novoizabranog ljekara i ovjeriti ih u Fondu zdravstvenog osiguranja, a pri tome građani nisu obavezni da navode razlog promjene porodičnog ljekara, pedijatra ili ginekologa - pojasnila je Lakić.\nOna je naglasila da je ljekare moguće promijeniti i mimo određenog perioda, ali pod određenim okolnostima i tada je procedura mnogo kompliciranija, jer je neophodno navesti razlog promjene u skladu s pravilnikom koji regulira ovu oblast.\nLakić je pozvala sve građane koji se još nisu registrirali u tim porodične medicine da to urade u što kraćem roku te da je važno da se izbor doktora obavi do kraja godine, odnosno prije potpisivanja ugovora Fonda zdravstvenog osiguranja i domova zdravlja za narednu godinu.\n- Od broja registriranih osoba zavisi koliko će koji Dom zdravlja dobiti sredstava. Takođe, kod novoizabranog doktora osiguranici mogu da odlaze od početka naredne godine - navela je Lakić.\nLakić ističe da inače mali broj pacijenata u Trebinju mijenja porodičnog ljekara, dok je u RS prošle godine to učinilo 25.890 građana. Pedijatra i ginekologa promijenilo je 12.116 osiguranika.\ntimova porodične medicine ima u Trebinju\nljekara ima svaki tim\nmobilni tim porodične medicine u Lastvi\nTrebinje Valerija Lakić\nPronađeno 13 kilograma marihuane u Gacku


DPS: Radno iskustvo, odgovornost i stručnost – preporuke Igora Golubovića za predsjednika – Pljevaljske novine\nPočetna / Vijesti / Politika / DPS: Radno iskustvo, odgovornost i stručnost – preporuke Igora Golubovića za predsjednika\nPljevaljske Novine jun 14, 2019\tPolitika Ostavite komentar 746 Pregledi\nKao odgovorna partija, zajedno sa koalicionim partnerima, posvećeno i pažljivo se odnosimo prema izboru svih onih koji vrše najodgovornije funkcije u službi građana. Posebna odgovornost je na nama kad treba izabrati prvog čovjeka grada koji će biti ne samo predsjednik naše opštine već i reprezent svih nas kako u samom gradu tako i šire. U tom cilju danas smo bezrezervnom podrškom odbornika sa liste koalicije DPS.SD,BS-Milo Đukanović-Za dobro građana Pljevalja izabrali gospodina Igora Golubovića za predsjednika naše opštine.\nStečeno radno iskustvo, odgovornost, stručnost i ugled, postignuti rezultati na rukovodećim funkcijama koje je obavljao, kao i rezultati ostvareni u radu lokalne i državne uprave, su preporučili Igora Golubovića za predsjednika Opštine Pljevlja i garant su da će tu funkciju obavljati posvećeno i u interesu svih građana opštine Pljevlja.\nsaopstenje DPSa\t2019-06-14\nKljučne rečisaopstenje DPSa\nPrethodna Potrebna pomoć našoj sugrađanki\nSledeća Lekić: Prihvatanjem kandidature od strane gospodina Golubovića šaljete poruku da će Pljevlja i dalje da odumiru


CIKBiH utvrdio i objavio rezultate Općih izbora\n* CIKBiH utvrdio i objavio rezultate Općih izbora\nCentralna izborna komisija Bosne i Hercegovine utvrdila je danas i objavila izborne rezultate nakon provedenih Općih izbora te od sutra, 23. oktobra, teče trodnevni rok za podnošenje primjedbi političkih subjekata za ponovno brojanje.\nOdluka o utvrđivanju izbornih rezultata za sve nivoe vlasti parlamentarnih izbora donesena je na današnjoj sjednici CIK-a, a rezultati su objavljeni dva dana prije utvrđenih rokova iako je ovaj put bilo mnogo više posla na utvrđivanju rezultata, kazali su iz CIK-a.\nPodvukao je da su rezultati na web stranici CIK-a i sadrže tabelarni prikaz, ali raspodjela mandata bit će objavljena nakon objave potvrđenih rezultata kako ne bi bilo eventualnih promjena, dodajući da prijave mogu podnositi predstavnici političkih subjekata i nezavisni kandidati, posmatrači i općinske komisije.\n- Zahtjev za ponovno brojanje treba sadržavati razloge zašto se traži brojanje, član zakona koji je prekršen i objašnjenje kako bi to moglo uticati na rezultate izbora, a sve druge podneske bez potrebnih objašnjenja CIK će odbaciti - pojasnio je.\nPrema sadašnjim rezultatima izabrano je potrebnih 518 mandata za koje su se takmičili kandidati, a po dosadašnjim rezultatima za Narodnu skupštinu Republike Srpske nedostaju po jedan Bošnjak i Hrvat.\nZa Predstavnički dom Parlamentarne skupštine Federacije BiH nedostaje tri poslanika iz reda Srba, a kada su u pitanju kantonalne skupštine izabrani su svi potrebni poslanici te je moguće popuniti klubove u Domu naroda Federalnog parlamenta sve osim Kluba Srba jer je od potrebnih 17 izabrano njih 15, zaključio je Petrić.\nU Parlamentu BiH 14 stranaka\nU Predstavničkom domu Parlamentarne skupštine BiH bit će parlamentarno 14 stranaka. Najviše zastupnika, i to devet (osam iz FBiH i jedan iz RS-a), imat će SDA, šest SNSD, a po pet koalicija HDZ BiH,HSS,HKDU BiH,HSP-HNS,HSP dr Ante Starčević BiH,HDU BiH i SDP BiH.\nKoalicija DF-GS i SDS će imati po tri zastupnika, a SBB, Naša stranka i PDP po dva, dok će po jednog zastupnika imati čak pet stranaka, i to Nezavisni blok, PDA, a-SDA, DNS i Socijalistička partija.\nInače, Predstavnički dom PS BiH broji 42 zastpnika, od kojih se 28 bira iz FBiH, a 14 iz entiteta RS. Za formiranje parlamentarne većine potrebno je osigurati glasove 22 zastupnika.\nSDA najviše mandata u FBiH, a SNSD u RS-u\nU Predstavničkom domu Parlamenta Federacije BiH bit će zastupljeno 11 stranaka. Najviše mandata pripalo je SDA-u 27, dok je SDP-u BiH i koaliciji HDZ BiH,HSS,HKDU BiH,HSP-HNS,HSP Dr. Ante Starčević BiH,HDU BiH,HSS Stjepan Radić pripalo po 16 mandata. Koaliciji DF-GS pripalo je 10 mandata, SBB-u osam, a Našoj stranci šest mandata.\nPredstavnički dom Parlamenta FBiH broji ukupno 98 zastupnika, a za formiranje parlamentarne većine nužno je osigurati 50 glasova podrške zastupnika.\nU budućem sazivu Narodne skupštine RS-a egzistirat će ukupno osam stranaka. Najviše mandata ima SNSD 28, a slijedi SDS-SRS-SRS RS sa 16 mandata, te DNS sa 12 mandata. PDP će imati devet, Socijalistička partija sedam, Koalicija Zejdno za BiH i koalicija NDP-NS-SNS-Sloboda po četiri mandata, dok će Ujedinjena Srpska imati tri zastupnika.


OTVOREN KONKURS ZA „TURISTIČKU NAGRADU MARKO POLO 2022.“ - Turistički žurnal OTVOREN KONKURS ZA „TURISTIČKU NAGRADU MARKO POLO 2022.“ - Turistički žurnal\nTuristička organizacije Srbije objavljuje da je i ove godine Centar za koordinaciju turizma Kine i zemalja centralne i istočne Evrope (China-CEEC’s Tourism Coordination Centre), otvorio konkurs za Turističku nagradu Marko Polo.\nNa konkurs mogu aplicirati sve turističke agencije, turoperateri, hoteli, regionalne i nacionalne turističke agencije iz 16 zemalja među kojima je i Srbija. Ove godine prepozicije su promenjene tako da je akcenat na inovativnostima započetim tokom pandemije i pripreme za povratak kineskih putnika na ova tržišta.\nTurističke agencije mogu predstaviti svoje online aktivnosti i druge načine promocije koje su sprovodili tokom dve godine trajanja pandemije, dok će sve inovativne ideje i primene novih trendova koje će doprineti dužem boravku kineskih turista biti naročito cenjene. Hoteli koji se pridržavaju visokih zdravstvenih i sigurnosnih propisa koji su u skladu sa visokim kriterijumima kineskih turista dobrodošli su da apliciraju za nagradu. Ove godine novitet je da i turističke organizacije zemalja i regija mogu prijaviti svoju strategiju promocije specijalno osmišljenu za tržište Kine.\nRok za prijavu je 30. jun 2022., a dobitnici nagrada dobijaju posebnu preporuku i biće promovisani na platformama svih 16 zemalja centralne i istočne Evrope kao i na sajtu Centra za koordinaciju turizma www.ceenter-china.com\nPandemija pokosila nautički turizam u Crnoj Gori


Saradnja obrazovanja i privrede za dobrobit zajednice\nTV Subotica • Sanda Mileusnić • 22. april 2021. • 14:55\nKako uspostaviti i unaprediti saradnju obrazovanja i privrede kroz sticanje praktičnih znanja u kompanijama, ali i učestvovanje privrednika u nastavi, bile su neke od temа radnog sastanka predstavnika Ekonomskog fakulteta sa kompanijama iz Slobodne zone. Ovaj vid povezivanja neophodan je, a doneće obostranu korist — studentima kroz dodatnu edukaciju, a privredi kroz regrutaciju budućih kadrova, poručuju sa Fakulteta i dodaju da su prvi razgovori na ovu temu započeli pre dve godine, a sada se radi na ubrzanju pregovora.\nMeđu brojnim predstavnicima privrede, našla se i kompanija „Zoppas Industries“ sa sedištem u Kikindi, koja posluje u okviru Slobodne zone Subotica. Njihova primarna delatnost je logistika, a kako kažu, Ekonomski fakultet je uvek davao dobar kadar, te je ovaj vid saradnje veoma značajan.\nEkonomski fakultet očekuje sugestije privrednika, kako bi studije prilagodio zahtevima tržišta, unapredio znanja i veštine sa kojima diplomci izlaze sa Fakulteta, poručuje Čučković i dodaje da će saradnja visokog obrazovanja i privrede kao krajnji cilj imati i pozitivne efekte na lokalnu zajednicu, te da će Subotica biti prepoznata kao grad koji školuje dobar kadar, spreman za rad u savremenim uslovima.\nKao dalji korak sledi začetak dualnog obrazovanja u Subotici, a nedavno je i akreditovan jedan takav program na Ekonomskom fakultetu, koji čeka prvu generaciju studenata.


Faktor | Evropski fudbalski velikani osnovali Superligu, za predsjednika izabran prvi čovjek Reala\nSuperliga kreće uskoro\nDvanaest bogatih evropskih klubova postiglo je kasno u nedjelju dogovor o osnivanju novog fudbalskog takmičenja - Superlige u kojoj bi učestvovalo 20 klubova, objavio je Real Madrid, čiji je predsjednik izabran za čelnog čovjeka tog takmičenja.\n- Do osnivanja nove lige došlo je u trenutku kada je svjetska pandemija koronavirusa ubrzala nestabilnost sadašnjeg ekonomskog modela u evropskom fudbalu. Tokom godina su klubovi osnivači ove lige imali za cilj popraviti kvalitetu i intenzitet postojećih evropskih takmičenja, a posebno stvoriti turnir na kojem bi se najbolji klubovi i igrači mogli češće međusobno takmičiti - navedeno je u saopćenju Real Madrida, kluba s rekordnih 13 naslova prvaka Evrope.\n- Pomoći ćemo fudbalu na svim nivoima da dobije svoje odgovarajuće mjesto u svijetu - izjavio je Perez, dodavši:\n- Fudbal je jedini globalni sport s više od 4 miliona gledalaca, pa je naša odgovornost kao velikih klubova odgovoriti željama navijača.\n- Premijerna sezona bi počela što je prije moguće - navedeno je u saopćenju.\n- Klubovi osnivači očekuju održati sastanak s FIFA-om i UEFA-om kako bi se pronašlo najbolje rješenje za održavanje Superlige - navedeno je u saopćenju 12 klubova.\n- Pandemija je otkrila da je potrebna jedna strateška vizija i komercijalni pristup kako bi se povećali vrijednost i dobit - poručio je Real Madrid.\n- Posljednjih mjeseci je održan intenzivan dijalog s krovnim fudbalskim organizacijama oko budućeg formata evropskih takmičenja. Smatramo da rješenja koja su ponudili regulatori tih takmičenja ne rješavaju fundamentalna pitanja, a ona se odnose na potrebu za ponudom kvalitetnijih utakmica i za dobijanjem dodatnog novca - piše još u saopćenju.\nUEFA skratila listu: Sarajevo, Široki i Velež saznali imena mogućih rivala\nUEFA suspendovala ruskog sudiju na deset godina\nKošarkašice BiH poražene od Francuske u četvrtfinalu EP-a, domaćin opravdao ulogu favorita\nDuel protiv Francuske\nEvo kako Sarajlije bodre Zmajice: One su naš ponos\nBosna i Hercegovina - Francuska 67:80\nZakazan za 17. juli


NENAD ČANAK: "Halabuku oko navodne ugroženosti Srba u Crnoj Gori stvara Srpska pravoslavna crkva" | Skandalozno\nHalabuku oko navodne ugroženosti Srba, kao i oko same posjete njenih predstavnika iz Crne Gore srpskim zvaničnicima, stvara prevashodno Srpska pravoslavna crkva – nije se libio Čanak da kleveće SPC u izjavi za crnogorske medije.\nLider Lige socijaldemokrata Vojvodine, Nenad Čanak smatra da je Milo Đukanović, kao čovek ogromnog političkog iskustva na ovim prostorima, beskonačno dragocen sagovornik i saborac na rešenju kosovskog pitanja – prenose crnogorski mediji.\nAktuelni politički momenat, smatra Čanak, „neće ugroziti postignute odnose Srbije i Crne Gore“.\n„Medijska hajka, koja se tako može pročitati iz Crne Gore, potiče od jednog dela političara i crkve, a to smo znali i ranije, samo što je sada nešto glasnija. Činjenica je da kako napreduje proces rešavanja ‘kosovskog čvora’ tako se oni koji žive od tog čvora i njegovog nerešavanja osećaju sve ugroženiji. Ako malo bolje pročitate izjave, recimo partrijarha Irineja, videćete da suštinski on Crnoj Gori zamera pitanje zakonske regulacije kojom se crkva uvodi u pravni sistem. U Srbiji crkva niti plaća porez, niti kome polaže račune, i mi se protiv toga bunimo već dugi niz godina. Crna Gora tu ima mnogo principijelniji i kvalitetniji stav, i naravno da to onima koji vole lov u mutnom smeta“, rekao je Čanak.\nCrna Gora se, prema njegovom mišljenju, zbog situacije oko Kosova potpuno nezasluženo našla na meti od ranije poznatih dežurnih pljuvača Crne Gore.\n“Znamo i ko su i zašto to rade, znamo da su u najvećem broju slučajeva to direktni eksponenti interesa imperijalne politike aktuelne ruske administracije i velikosrpski nacionalisti koji se utrkuju da od Republike Srpske, Srbije ili Crne Gore stvore najzapadniju rusku zemlju na ovim prostorima. I naravno da im smetaju oni koji se zalažu za nezavisnu, suverenu i nadasve demokratsku Crnu Goru i njenu evropsku perspektivu, kao što im smetaju i svi koji imaju proevropske poglede u Srbiji, i svi oni u Republici Srpskoj koji su trenutno vrlo tihi, ali sam siguran da postoje, a koji smatraju da je BiH njihova domovina”, istakao je Čanak.\nPod kišom metaka: Objavljen snimak napada na paradu u Iranu – VIDEO\nGovoreći o položaju Srba u Crnoj Gori, Čanak kaže kako „halabuku oko navodne ugroženosti Srba, kao i oko same posjete njenih predstavnika iz Crne Gore srpskim zvaničnicima, stvara prevashodno Srpska pravoslavna crkva“,.\n„I to sigurno nije nikakva tajna”, rekao je on.\nBudite prvi sa komentarom na članku "NENAD ČANAK: “Halabuku oko navodne ugroženosti Srba u Crnoj Gori stvara Srpska pravoslavna crkva”"


Home / Ekološki promoteri grada - Ruma / Opština Ruma opredelila sredstva za sanaciju štete izazvane elementarnom nepogodom\nOpština Ruma je za sanaciju štete na stambenim objektima prouzrokovanu olujnim vetrom 17. septembra izdvojila ukupno 5.480.000 dinara. Nakon prvobitnih pet miliona dinara na sednici Veća održanoj 13. oktobra je upotrebom tekuće budžetske rezerve izdvojeno još 480.000 dinara.\nKomisija za procenu štete je usvojila još 17 zahteva za pomoć, pa je tako u konačnom zbiru lokalna samouprava pomogla ukupno 83 porodice koje su pretrpele štetu na svojim stambenim objektima, izjavio je predsednik Komisije za procenu štete Dušan Ljubišić.\n„Današnjom Odlukom i dodelom pomoći za još sedamnaest porodica, završen je posao Komisije za procenu štete i dodelu pomoći onim građanima koji su bili najugroženiji elementarnom nepogodom koja nas je pogodila 17. septembra. Pet miliona koje smo dodelili na jednoj od prethodnih sednica Veća bilo je nedovoljno da se pomogne svim ljudima koji su imali pravo na pomoć i zato smo obezbedili dodatna sredstva”, izjavio je Ljubišić i dodao da je na objektima ovih 17 porodica pričinjena nešto manja šteta, ali su socijalni statusi porodica uticali na odluku da Komisija pozitivno odgovori i na ove zahteve.\nPredsednik Opštine Ruma Slađan Mančić je kazao da nema uvid u posledice olujnog vetra u ostalim opštinama u Sremu, ali da zna je rumska lokalna samouprava jedina u okruženju koja je izdvojila sredstva za pomoć za sanaciju štete.\nNa sednici Veća se moglo čuti i da su drva koja su uklonjena sa rumskih ulica podeljena socijalno najugroženijim licima i da je zbog statusa Borkovačke šume nešto duža procedura.


Kingsoft Office je upotpunjeni Android office paket koji Vam omogućava da od tableta napravite pravi pokretni uređaj za obradu tekstualnih dokumenata. Ovaj program podržava mnogobrojne popularne formate kao što su Word, Excel i PowerPoint dokumenti i sve to na Vašem Android uređaju.\nOvaj program omogućava lako, brzo i efikasno pregledanje i upravljanje fajlovima koji se nalaze na memoriji Vašeg telefona ili SD kartici. Ovaj program obavlja sve osnovne funkcije kao što su pregledanje, brisanje i premeštanje fajlova kao i druge mnogobrojne kompeksne operacije nad datotekama. Ova aplikacija omogućiće Vam da se prilikom pregledanja fajlova osećate kao na Desktop ili Laptop računaru. Preko ove aplikacije moći ćete da pregledate i sistemske fajlove.\nGoogle Drive je inače usluga koju pruža Google u sklopu svojih ostalih servisa kao što je Gmail. Pomoću ove aplikacije moći ćete da kreirate i uređujete telefonske kontakte, zatim da otpremite datoteke direktno sa svog telefona kao što su office dokumenti ili slike. Zvanična Google Drive aplikacija je dizajnirana za male ekrane na Android telefonima. Sa ovom aplikacijom i naravno Google Drive nalogom moći ćete da održavate, šaljete i skidate fajlove sa bilo kog android telefona\nOva aplikacija će Vam omogućiti da sve najpopularnije „Instant Messenger“ naloge spakujete u jednog IM klijenta. Ova aplikacija može uštedeti prostor na Vašem telefonu jer u samo jednoj aplikaciji možete slati poruke svojim prijateljima na Skype, Facebook, Google Talk, MSN i slično.\nUz pomoć ove Android aplikacije možete brzo i lako pregledati najpopularniji sajt koji prati najnovije filmove. U svakom trenutku uz pristup internetu, sa svog android telefona moći ćete da nađete informacije o svim filmovima i serijama.\nOva aplikacija predstavlja izdanje popularnog antivirusa za android telefone. Uz sve veću popularnost Android operativnog sistema povećava se i rizik od malicioznih aplikacija koje mogu ugroziti sistem Vašeg telefona kao i Vaše lične informacije. Zbog gomile pretnji koje se polako pojavljuju na Androidu nastale su aplikacije koje su antivirus za telefon ili tablet. Ovo je jedan od potpuno besplatnih antivirusa za Android.\nPametni telefoni danas dosta troše bateriju i ako se predugo koriste pod većim opterećenjem baterija se brzo troši. U cilju dužeg trajanja baterija Go Power Master je aplikacija koja će Vam omogućiti da proverite trenutno iskorišćenje baterije od strane aplikacija i drugih funkcija čime možete smanjiti potrošnju baterije.


Skupština završila raspravu u načelu o Predlogu zakona budžeta za 2021. godinu | Blok vesti\nSkupština završila raspravu u načelu o Predlogu zakona budžeta za 2021. godinu\nU Skupštini Srbije danas je nastavljena rasprava o predlogu budžeta za 2021. godinu i pratećim zakonima, koja je počela juče. Premijerka Ana Brnabić izjavila je da predlog državnog budžeta za 2021. godinu pokazuje usmerenje na zdravstvo, infrastrukturu i zaštitu životne sredine.\nBrnabić je rekla da je državni budžet za 2021. godinu koncipiran tako da se najviše ulaže u kapitalne investicije, te da do 2022. godine očekuje izgrađen autoput Požega-Kruševac, put Novi Pazar-Tutin i veliki deo puta Kuzmin-Sremska Rača.\nNajavila je završetak "dobrog dela pruge" od Beograda ka Subotici, kao i rekonstrukciju i dogradnju Kliničkog centra Srbije u Beogradu, radiće se i klinički centri u Novom sadu i Kragujevcu, veliki domovi zdravlja, a rekonstrukcija Infektivne klinike u Beogradu trebalo bi da bude završena do aprila.\nBrnabić je najavila i otvaranje bolnice "Dedinje 2" i početak rada na Dečjoj klinici "Tiršova dva".\nOna je istakla da Vlada čini sve da "što pre nabavi vakcinu" od proizvođača, i sa Istoka i sa Zapada, i rekla da se plaši da će kod nabavke vakcina biti još veći jaz između bogatih i siromašnih zemalja.\nOcenila je da budžet za očuvanje životne sredine nikada nije bio veći od predloženog za 2021. godinu.\nPrtiom su postavljena, kako je rekla, tri jasna cilja njene vlade: izgradnja postrojenja za prečišćavanje otpadnih voda, rešavanje problema deponija i što bolji kvalitet vazduha.\n"Nadam se da ćemo do kraja ove godine završiti postrojenje za prečišćavanje otpadnih voda u prvom našem velikom gradu gde će biti takvo postrojenje, a to je Kruševac", rekla je Brnabić tokom skupštinske rasprave o predlogu državnog budžeta.\nZatim bi trebalo, kako je rekla, da se u "narednoj godini krene u još dva velika grada", a to su Beograd i Niš, a "planiramo dalje Čačak i Kragujevac", što su "velika, ogromna ulaganja".\nNavela je da je fokus i na upravljanju čvstim otpadom – čišćenje nelegalnih, "divljih" deponija i proširenje sanitarnih, kao u Užicu, i izgradnja novih.\n"Takođe je prioritet i kvalitet vazduha. Prošle nedelje smo pokrenuli novi veliki kapitalni projekat, odsumporavanje Bloka B Termoelektrane 'Nikola Tesla', a već gradimo filtere sa odsumporavanje njenog Bloka A", rekla je Brnabić.\nI tokom današnje rasprave poslanici su često govorili van dnevnog reda i izneli niz uvreda na račun dela vanparlamentarne opozicije, prvensteo na račun lidera Stranke slobode i pravde Dragana Đilasa.\nNakon što je poslanik Milan Savić sa liste "Aleksandar Vučić za našu decu" ponovio danas niz takvih optužbi, predsedavajući Vladimir Orlić čestitao je Saviću "na izvanrednom izlaganju" i rekao da se pridružuje aplauzu.\nSkupština Srbije sutra nastavlja rad, a na dnevnom redu će biti rasprava u pojedinostima o Predlogu zakona o budžetu za 2021. godinu i pratećim zakonima, a predviđeno je i izjašnjavanje poslanika o predloženim zakonima.\nPrevious articleZVEZDA OTPUTOVALA ZA LIBEREC: Stanković poveo u Češku 24 fudbalera\nNext articleIGRAĆE SE, SAMO JE PITANjE GDE: Tzv. Kosovu “stop” iz Španije


Novosaðani su ovaj meè izgubili posle diskutabilnog jedanaesterca u završnici i pozvali su Fudbalski savez Srbije, Zajednicu Super lige i klubove "da se zajedno izbore protiv zla" i da suðenje bude pošteno.\nVojvodina je u sredu u Novom Sadu izgubila od Crvene zvezde sa 1:2, u 26. kolu Superlige Srbije, a pobedonosni gol za beogradski klub postigao je Mohamed Ben u 84. minutu posle spornog jedanaesterca.\nVojvodina je izrazila nezadovoljstvo suðenjem Jovana Šegrta, a saopštenje objavljeno na klupskom sajtu naslovila je "Ne sude šegrti, nego majstori".\n"Juèe je u Novom Sadu odigran fudbalski derbi Vojvodina–Crvena zvezda. Dobar fudbal, muški, 10.000 gledalaca. Retkost za srpski fudbal. Ono što je postalo èesto je katastrofalno suðenje. Fudbal se igra zbog publike i sportskog nadmetanja, a ne zbog kladionica i interesnih lobija. To uništava srpski fudbal u sportskom i moralnom smislu", navodi se u saopštenju.\nVojvodina je navela i da sport gubi smisao "ako o rezultatu utakmica i mestu na tabeli ne odluèuje igra i sportska sreæa na terenu, nego pištaljka u ustima ljudi sumnjivog morala".\n"To nije problem samo FK Vojvodina ili bilo kog drugog kluba, veæ celokupne sportske javnosti. Da li æe taj kancer vratiti gledaoce na stadione i ugled srpskog fudbala? Neæe. Pozivamo FSS, Zajednicu Super lige i Prve lige i sve fudbalske klubove da se izborimo protiv ovog zla. Da suðenja budu fer i poštena. Tražimo li mnogo?!", piše u saopštenju Vojvodine.\nZajednièko saopštenje FK Vojvodina i SD Vojvodina u vezi sa suðenjem arbitra Jovana Šegrta iz Beograda na juèerašnjoj utakmici protiv Crvene zvezde na "Karaðorðu": https://t.co/pkXxifuhEH #FKVojvodina #SDVojvodina pic.twitter.com/lihE0wgbsg\n— FK VOJVODINA (@FKVojvodina1914) March 8, 2018\nFudbaleri Junajteda u Beogradu, srpski "ðavoli" poruèili Vudvordu: "Potroši novac" VIDEO


Vesti online / Vesti / Svet / Putin vam nudi posao: I stranci mogu u rusku vojsku (VIDEO)\nUredba o izmenama i dopunama ruskog zakona o vojnoj službi za strance objavljena je 9. oktobra.\nPrema amandmanima, strani državljani koji služe u ruskim oružanim snagama po ugovoru mogu da budu poslati "da učestvuju u ruskim mirovnim i kontraterorističkim operacijama u inostranstvu".\nPutin je 2003. godine potpisao zakon po kojem se strancima dozvoljava da služe po ugovornoj osnovi kao vojnici, mornari i narednici, ali ne i oficiri.\nRusija sprovodi vojne operacije u Siriji pod nadzorom vlade Bašara al Asada od 2015. godine.\nRusko ministarstvo odbrane nije saopštilo da li će stranci koji se budu prijavili u armiju biti poslati u Siriju.\nSVET Ruska vojska: Amerika ne dozvoljava evakuaciju iz izbegličkog kampa Rukbana u Siriji


Manifestacija „Boj na Prugovu“ počinje 17. jula – Poportal\nDanas je u prostorijama Turističke organizacije Požarevac održana konferencija za medije povodom manifestacije „Boj na Prugovu“ koja se održava 17. i 18. jula tekuđe godine u selu Prugovo.\nNa konferenciji govorili su predsednik Organizacionog odbora Davorin Živković, predsednik MZ Prugovo Dragoslav Jovanović, predstavnik za fudbal i dijasporu Ljubiša Tomić i predstavnik kulturno umetničkog programa Radmila Milojković.\n„Selo Prugovo je malo mesto ali ima puno lepih stvari koje može da predstavi. Tu je nekad tekla reka Resava koja i danas ima svoju težinu i iz nje će mnoge stvari i krenuti. Pozivam sve ljude da dođu na manifestciju i prisustvuju mnogim lepim događajima.“ izjavio je Dragoslav Jovanović i iskoristio priliku da se zahvali Gradu Požarevcu i gradonačelniku koji je podržao ovu manifestaciju.\n„Ova manifetacija je nastala šetnjom kroz jedno prelepo mesto Bajča. Osmislili smo manifestaciju, našli smo da se bitka na Prugovu odigrala 1815. godine i time ozvaničili da napravimo jedan dan koji će sadržati program vezan za folklore, fudbal, konje… i u tome smo uspeli. Prve godine smo sami odvajali sredstva za tu manifestaciju i proteklo je uspešno. Sada je i Grad Požarevac zajedno sa Turističkom organizacijom prepoznao manifestaciju od značaja grada i sela. Manifestacija će sadržati paradu u kojoj učestvuju motoristi i imamo najavu oko 15 fijakera u kojima će se voziti deca iz KUD Resava, zatim će defile ići kroz Lučicu i Poljanu i vraća se na početnu poziciju Bajče. Očekuje se pečenje prasića, spremanje čorbi, prezentacija Ljubičevskog višeboja i doćiće vitezovi Ljubičevskih igara, i kao krem, najavio bih trku za zlatnik koja kreće iz reke, odnosno mesta gde je nekada bila reka Resava u centru sela i to će tako da izgleda da će početak trke startovati iz reke i time se daje omaž boju na Prugovu. Ovom prilikom pozivam sve ljude da prisustvuju i očekujem da u trci za zlatnik učestvuje oko 200 ljudi.“ – izjavio je Davorin Živković.\n„Prvi dan manifestacije je osmišljen tako da bude više sportski dan. Ujutru nas čeka turnir u malom fudbalu gde dolaze škole fudbala, zatim dečiji višeboj, gde će jedno 40 dece učestvovati u takmičenu, zatim Carev kup, koji je osmišljen u čast Slaviše Radovanovića Cara, našeg velikog Prugovca, gde će se odigrati turnir u fudbalu na velikom terenu i okosnicu prvog dana upriličiće veliki večernji koncert kulturno umetničkih društava. Nosilac programa je KUD Resava iz Prugova, i dolaze nam gosti iz čitave zemlje, još devet KUD-ova. Na kraju nas očekuje vatromet.“ – kazala je Radmila Milojković.\n„Pozivam sve ljude da dođu da vide naš prelepi stadion i prisustvuju manifestaciji. Dolazi Presing, Mladi radnik i deca iz Prugova.“ – rekao je Ljubiša Tomić i izrazio nadu da će odziv ljudi biti veliki.


Pripejd prijetnje: Profit ispred bezbjednosti građana\nNekoliko hiljada gledalaca je evakuisano iz Sportskog centra Morača 2. maja poslije samo desetak minuta finalne košarkaške utakmice\nNa udaru dojava o postavljenim eksplozivnim napravama su hoteli, tržni centri, sportski objekti, pa i sjedište Specijalnog tužilaštva u Podgorici. Dojave o postavljenim bombama su postale učestale, pa je tako u posljednjih mjesec dana bilo jedanaest lažnih dojava, nakon kojih su objekti ispražnjeni, a specijalne jedinice policije provjeravale postojanje opasnosti.\nNekoliko hiljada gledalaca je evakuisano iz Sportskog centra Morača poslije samo desetak minuta finalne košarkaške utakmice, zbog još jedne u nizu dojava o postavljenoj eksplozivnoj napravi. Antidiverziona policijska ekipa je pregledala tribine, a utakmica je odložena za naredni dan.\nTo je još jedna u nizu lažnih dojava o postavljenoj bombi ili eksplozivnom sredstvu na jednom od mjesta gdje se okuplja veliki broj građana. Jedanaest lažnih dojava ispraznile su ekskluzivne tržne centre Delta city i Capital plaza, hotele Hilton, Ramada, Hemera, te diskoteku Beagle.\nSportski centar "Morača" nakon lažne dojave o bombi, 2. maj, Podgorica\nU jednom slučaju su pozivani čak i tužioci koji su obavješteni da se u zgradi tužilaštva nalazi postavljena bomba. Rezultat je bio isti, objekti su ispražnjeni, policijska provjera obavljena, utvrđeno da se radi o lažnoj dojavi, građani uznemireni. Pozivi su stigli sa pripejd brojeva iz susjednih država Srbije i Bosne i Hercegovine, gdje je moguće kupiti priprejd karticu za jednokratnu upotrebu bez ostavljanja podataka.\nOčigledno je da je krajnji cilj lažnih dojava nanošenje štete drugima. Tu pojavu, beogradski kriminolog Dobrivoje Radovanović naziva masovnom histerijom, a što nije nepoznato i u Srbiji i u drugim zemljama regiona.\n"Postoji nešto što se zove masovna histerija u psihologiji. Manifestuje se tako što veliki broj ljudi počinju da se ponašaju na način koji uglavnom nanosi štetu drugim ljudima. Jedno vrijeme je u Beogradu bilo moderno da se javlja da su podmetnute bombe u školama, sudnicama, sportskim objektima i tržnim centrima, skoro svuda gdje se okuplja veći broj ljudi. Potom je to utihnulo, jer je policija Srbije nešto uspjela da otkrije dio počinilaca, a u većini slučajeva nije", kaže Radovanović.\nKolika se čini šteta po kompanije koje su pogođene lažnim dojavama, kolika je šteta po Glavni grad gdje se to i dešava, pokušali smo da saznamo u upravi tržnog centra Delta city, koji je tri puta bio pod udarom prijetnji. Takođe smo pokušali da saznamo i u menadžmentu Glavnog grada. Međutim, do sagovornika nismo mogli da dođemo.\nU trenutku kada je sistem komunikacione tehnike uznapredovao nema uspjeha u otkrivanju počinilaca dojava koje uznemiravaju građane. Objašnjenje ovog fenomena tražili smo od vještaka telekomunikacija Predraga Boljevića:\n"Tačno se zna sa kog broja je taj poziv stigao i gdje je bio taj korisnik u trenutku poziva. To što se ne zna ko je zvao, odnosno na koga se broj vodi, to je problem administrativne prirode, a ne tehnološke", kaže Boljević.\nCrnogorske bezbjednosne službe su uspostavile komunikaciju sa partnerskim službama iz regiona u cilju lociranja i identifikacije počinioca\nPo mišljenju Boljevića jedini način da se privremeno zaustavi uznemiravanje građana i onemoguće lažne dojave je prekidanje veze sa pripejd brojevima iz zemalja okruženja. Međutim Boljević smatra da je to malo vjerovatno:\n"U konkretnoj situaciji crnogorska policija i nadležne službe, kao što je Agencija za elektronske komunikacije, mogle bi i trebalo bi da nalože operatorima da suspenduju pozive na određeni period sa svih pripejd brojeva iz država Makedonije, Srbije, BiH i Hrvatske", navodi Boljević.\nNa taj način bi, kaže Boljević, "primorale operatore koji su vezani sa Crnom Gorom da pomognu da se pronađe počinilac".\n"Ali time bi i skresali njihove profite. Na žalost, u Crnoj Gori bezbjednost populacije je daleko ispod profita. Profit stranog strateškog investitora je prioritet broj jedan i u ovom slučaju crnogorska policija je nemoćna da išta uradi. Crnogorska Agencija za elektronske komunikacije je nemoćna", konstatuje Boljević.\nMotivi za učestalo slanje prijetnji mogu biti višestruki. Međutim, kriminolog Dobrivoje Radovanović ukazuje na mogućnost najgoreg scenarija - da se javnost, građani i institucije postepeno naviknu na lažne dojave i da se one ignorišu.\n"Najgore može biti da se mi postepeno naviknemo na te lažne dojave. Kad ih počnemo ignorisati, onda je moguće da dojava bude istinita i da imamo velike žrtve. Nekada teroristi koji su obučavani za te masovne zločine namjerno čine te lažne dojave da bi uspavali organe bezbjednosti i smanjili budnost građana. Zbog toga to postoji jako komplikovan problem i ne može se rješavati bez vrlo detaljne intenzvne saradnje policija cijelog regiona", ocjenjuje Radovanović.\nCrnogorske bezbjednosne službe su uspostavile komunikaciju sa partnerskim službama iz regiona u cilju lociranja i identifikacije počinioca, međutim za sada nema rezultata. Prije desetak dana, povodom uznemiravanja javnosti, obratio se šef kancelarije Interpola u Podgorici Dejan Đurović koji je saopštio da je istraga u toku, a da rezultat istrage zavisi od službi iz zemalja regiona.\nPodgorica: Košarkaška utakmica prekinuta zbog dojave o bombi\nDojava o bombi na Svetom Stefanu bila lažna


Potvrđena odluka o suspenziji Salihovića – mojKontakt portal – Radio Televizija Kontakt\nPotvrđena odluka o suspenziji Salihovića\nBy Bojan Hrstić / 20. 10. 2016.\nDrugostepena disciplinska komisija Visokog sudskog i tužilačkog savjeta (VSTS) BiH za tužioce potvrdila je odluku o privremenom udaljenju Gorana Salihovića od vršenja dužnosti glavnog tužioca BiH.\nIz VSTS-a je saopšteno da je drugostepena disciplinska komisija donijela odluku povodom žalbi Salihovića i njegovog punomoćnika na odluku prvostepene disciplinske komisije kojom je glavni tužilac Tužilaštva BiH udaljen od vršenja dužnosti tužioca i glavnog tužioca u tom tužilaštvu do okončanja disciplinskog postupka, počevši od 29. septembra.\nDrugostepena disciplinska komisija odbila je kao neosnovane žalbu i dopunu žalbe i potvrdila odluku prvostepene disciplinske komisije od 28. septembra. Ova odluka je konačna i protiv nje se može podnijeti tužba Sudu BiH, dodaje se u saopštenju.\nKancelarija disciplinskog tužioca VSTS-a podnijela je 26. septembra prvostepenoj disciplinskoj komisiji disciplinsku tužbu protiv glavnog tužioca Tužilaštva BiH Gorana Salihovića zbog pritužbi o povredi njegovih dužnosti. Tužba je registrovana po službenoj dužnosti 8. avgusta, na osnovu medijskih navoda. Nakon sprovedene istrage, Kancelarija disciplinskog tužioca utvrdila je da postoji dovoljno dokaza da je Salihović izvršio disciplinske prekršaje, i to propuštanje da traži svoje izuzeće od postupanja po predmetima kada postoji sukob interesa, te upuštanje u neprimjerene kontakte sa sudijom ili strankama u postupku.\nViše detalja na: http://www.nezavisne.com/novosti/bih/Potvrdjena-odluka-o-suspenziji-Salihovica/393463\nNovak Đoković intervjuisan bez riječi (VIDEO)


U organizaciji Udruženja/Udruge za obnovljive izvore energije P/GK FBiH, 31.10.2019. godine održana je jednodnevna radionica na temu „Potencijal, interes i prepreke/izazovi za razvoj prosumersa u BiH". Radionica je podržana od strane projekta „Povećanje učešća distribuiranih solarnih PV izvora u Bosni i Hercegovini", koji implementira E3 Analytics uz podršku European Climate Foundations. Na radionici je učestvovalo preko 30 predstavnika elektroprivreda iz BiH, malih i srednjih preduzeća (MSP), investitora u PV sisteme te konsultantskih i razvojnih agencija. Predstavnici međunarodnih projekata (GIZ i USAID) su takođe uzeli aktivno učešće posebno na temu prijedloga normativnog regulisanja statusa prosumers-a, koji je razvila međuvladina radna grupa unutar projekta GIZ ProRE.\nNakon sagledavanja tematike potencijala, interesa i prepreka/izazova za razvoj solarnih PV izvora u BiH kao i diskusije o prijedlogu normativnog regulisanja statusa PV prosumersa (koji su obrazložili predstavnici GIZ ProRE) usvojeni su sljedeći zaključci:\n1. Identifikovan je značajan potencijal (u insolaciji i raspoloživim krovnim prostorima) u BiH za razvoj distribuiranih solarnih PV panela.\n2. Od strane potencijalnih investitora (posebno MSP-a) iskazan je značajan interes za investicije u solarne PV sisteme koji su namijenjeni samopotrošnji. Stalni trend pada cijena tehnologija PV je uslovio da su pomenute investicije ekonomski isplative i sa postojećim cijenama električne energije, posebno za MSP.\n3. Sistematizovane su ključne tehničke, ekonomske i finansijske prepreke za razvoj solarnih PV sistema koje je potrebno uvažavati i rješavati prilikom izrade i usvajanja konačnih zakonskih i normativnih rješenja za PV prosumers. Posebno su istaknuti ekonomski izazovi (npr. opasnost od smanjenja prihoda distributivnih kompanija i unakrsnog subvencioniranja troškova mrežarine) i finansijski izazovi (npr. tretman PDV-a posebno za male prosumerse, koji nisu obveznici PDV-a).\n4. Od strane učesnika radionice iskazana je svesrdna podrška razvoju solarnih PV sistema koji su namijenjeni samopotrošnji. Posebno je istaknut pozitivni efekat koji ugradnja PV sistema može imati na konkurentnost i poslovanje MSP-a.\n5. Nakon rasprave oko prijedloga za tretman PV prosumers-a (PVP), koji je obrazložio predstavnik GIZ ProRE zaključeno je sljedeće:\n• Podržava se razvoj PV sistema za vlastitu potrošnju, a posebno PV prosumers-a, kako rezidencijalnih tako i komercijalnih (u MSP).\n• U skladu sa pozitivnom praksom EU (normiranom u tzv. Zimskom paketu) očekuje se da sve kategorije potrošača (domaćinstva, javne ustanove/preduzeća i komercijalna/industrijska MSP) imaju jednak tretman prilikom izrade normative za regulisanje statusa PVP.\nPored toga očekuje se pojednostavljenje administrativnih procedura, odnosno sustava ishođenja sada potrebnih odobrenja, licenci i dozvola za stjecanje statusa proizvođača iz PV te ukidanje nepotrebnih licenciranja, posebno za mikropostrojenja.\nPredlaže se da se pored mikropostrojenja (granične snage do 23/30 kW) status prosumers-a proširi i na veća postrojenja i da se u skladu sa tim poveća granična snaga. Obrazloženje za ovakav stav je da MSP, kod kojih razvoj solarnih PV sistema doprinosi smanjenju troškova, povećanju konkurentnosti i općenito unaprjeđenju poslovanja, po snazi ne pripadaju kategoriji mikroproizvođača. Prilikom određivanja granične snage predlaže se da se rješenja usklade sa praksama iz okruženja (Hrvatska, Albanija) ili iz zemalja komparatora (Rumunija, Grčka, Bugarska).


NIS ulaže u modernizaciju pumpi – Nadlanu.com\nNIS ulaže u modernizaciju pumpi\nObjavljeno 13. jan 2012. / 14:47:52\nBEOGRAD, 13. januara 2012. (Beta) – Naftna industrija Srbije (NIS) investiraće više od 100 miliona evra u modernizaciju maloprodajne mreže tokom dve i po godine, izjavio je danas generalni direktor te kompanije Kiril Kravčenko.\nPredstavnici NIS-a su na otvaranju obnovljene benzinske pumpe “Zmaj 2” na autoputu u Beogradu, prve sa novim izgledom u tri boje, kazali su da će do kraja 2014. godine biti rekonstruisano oko 250 od oko 400 NIS-ovih bezninskih stanica.\nDirektor za promet u NIS-u Aleksandar Malanin kazao je novinarima da se planira i izgradnja pet novih benzinskih stanica, ali nije naveo na kojim lokacijama. Kako je dodao, više detalja o broju pumpi koje će biti renovinarne u ovoj godini znaće se u februaru.\nOn je kazao i da se planira zatvaranje pojedinih prodajnih objekata NIS-a. Malanin nije precizirao broj tih objekata, ali je dodao da će se raditi analize za svaku benzinsku stanicu. “Bolje je imati jednu kvalitetnu nego dve pumpe koje nisu kvalitetne”, kazao je Malanin.\nPrema rečima Malanina, broj NIS-ovih pumpi zavisiće od razvoja saobraćaja na srpskom tržištu.


Ovu informaciju objavile su "Novosti", pozivajući se na nezvanična saznanja. Kako piše portal, policija ga je uhapsila u Budvi sa lažnim dokumentima, a sumnja se da je u tom mestu pripremao još jednu likvidaciju.\nKako su danas prenele "Vijesti", desetak policijskih automobila blokiralo je kvart oko zgrade Sunca, nedaleko od gradskog groblja, gde su policijski inspektori uhapsili muškarca.\nPrema istim informacijama, akcija još traje, jer inspektori, kako je rečeno, veruju da je u planiranju likvidacije umešano još osoba. Budva je puna dva sata bila pod blokadom, a policijska patrola kontrolisala je sve automobile na ulazu u grad kod hotela Park, dok je druga bila na zaobilaznici.\nIz budvanske policije saopštili su "Vijestima" da ne žele da daju nikakve informacije, već su policijsku akciju pravdali dešavanjima u Tivtu.\nNapadač je u Šarca, podsećanja radi, pucao iz pištolja "bereta", kalibra 7,65 milimetara, na kojem je bio prigušivač.


Dačić: Srbija zainteresovana za mir i stabilnost u BiH\nMinistar unutrašnjih poslova Srbije Ivica Dačić izjavio je danas u Banjaluci da je Srbija veoma zainteresovana za mir i stabilnost u BiH, a samim tim i za očuvanje Republike Srpske.\n"Srbija treba da bude faktor stabilnosti i mira u čitavom regionu, naravno, braneći svoje nacionalne i državne interese i time ne narušavajući interese drugih naroda i država u regionu", istakao je Dačić.\nNavodeći da je Srbija jedna od potpisinica Dejtonskog sporazuma, on je rekao da to podrazumeva da je ona garant ne samo RS, već i ukupnog političkog ustrojstva BiH, odnosno i Federacije BiH i države BiH. Prema njegovim rečima, sve promene u BiH treba da budu rezultat dogovora dva entiteta i tri naroda\nPremijer RS Milorad Dodik rekao je da je danas razgovarano o realizaciji zaključaka koji su 8. juna doneti na sastanku Veća za saradnju RS i Srbije, kao i o poboljšanju saradnje kako bi i RS i Srbija što lakše prebrodili svetsku ekonomsku krizu.\n"Srbija je danas važan faktor političkog života u regionu, posebno u BiH... Srbija se poslednjih godina vraća na poziciju tumača i garanta Dejtonskog sporazuma, što je za nas veoma važno imajući u vidu da je prethodnih sedam, osam godina bila isključena iz bilo kakve mogućnosti da učini bilo šta kao potpisnica Dejtonskog sporazuma", kazao je Dodik.


SAD: Rekordna prodaja na internetu\nPotrošači u jednoj od radnji tokom praznične kupovine\nPotrošači u Sjedinjenim Država će, kako se očekuje, danas postaviti novi rekord kada je reč o kupovini na internetu, s obzirom na to da prodavci nude velike popuste kako bi privukli građane koji kupuju poklone za Božić.\nNacionalna federacija za maloprodaju predviđa da će 122 miliona Amerikanaca kupovati na internetu, na takozvani sajber ponedjeljak i da je među njima veliki broj onih koji će kupovinu obavljati na poslu, po povratku sa dugog prazničkog vikenda.\nRekordne prodaje zabilježene su i u tradiocionalnim radnjama, proteklog petka, nakon Dana zahvalnosti. Prema najnovijim podacima, prodaja na takozvani “Crni petak“ skočila je za 6, 6 odsto u odnosu na prošlu godinu, odnosno prodato je robe u vrednosti od 11 milijardi 400 miliona dolara. Za mnoge prodavnice taj dan označava izlazak iz gubitaka i ostvarivanje profita, koji se prema tradiciji, beleži crnim mastilom.\nMaloprodaja u Sjedinjenim Državama već duže vreme trpi posledice ekonomske krize, visoke nezaposlenosti i strahovanja u pogledu ekonomske budućnosti. Mnogi trgovci smatraju da su veliki popusti i agresivne reklamne kampanje, po svemu sudeći, ubedili oprezne potrošače da troše novac.\nPojedini analitičari međutim upozoravaju da bi moglo da dođe do pada prodaje nakon okončanja promotivnih cena. Eksperti pažljivo prate sektor maloprodaje, zato što potrošnja čini oko 70 odsto američke ekonomske aktivnosti.